Priveden vlasnik ketering firme koja je snabdevala škole | Novosadski informativni portal 021\nSumnje se da je B.P. u svojstvu odgovornog lica firme "Catering & Bakers", koja ima ugovore sa beogradskim osnovnim školama "Braća Baruh", "Veljko Dugošević, "Vojvoda Mišić" i "Radojka Lakić" za dostavljanje pripremljenih obroka, 2. i 3. oktobra, isporučio ovim osnovnim školama škodljive životne namirnice, pa su kod velikog broja učenika nastupile zdravstvene tegobe, navode iz MUP-a.\nU šest škola, prema poslednjim podacima, otrovalo se 149 đaka. U svima su na meniju bile špagete bolonjeze iz iste firme, koja snabdeva više od 30 škola u Beogradu, a kod đaka su se tegobe pojavile neposredno posle ručka.\nEpidemiolozi Gradskog zavoda za javno zdravlje utvrdili su da su uslovi raspodele hrane u školama zadovoljavajući. Uzeti su brisevi i u školskim kuhinjama i u keternig firmi, a uzrok trovanja biće poznat za nekoliko dana.\nVlasnik ketering firme rekao je za RTS da su koristili pakovane špagete od starog dobavljača, a da su sos sami spravljali. Noću pripreme, a pre podne dostave skoro 2.000 obroka školama, vrtićima, zdravstvenim ustanovama i domovima zdravlja.\n"Posedujemo kontrolu briseva sa opreme, radnih prostorija i radnika, čuvamo ih i za jučerašnji dan su bili ispravni", rekao je vlasnik.\nPomoćnica ministra za predškolsko i osnovno obrazovanje Vesna Nedeljković preporučila je da se u školama koje sarađuju sa tim dobavljačem obustavi isporuka hrane. Epidemiolog Biljana Begović Vuksanović rekla je da su obolela deca sa blažim simptomima i da nema informacija da je neko dete zadržano na bolničkom lečenju.\nSedamdesetoro dece škole "Vojvoda Mišić" ručalo je juče špagete ketering firme koja ih prvi put snabdeva, na osnovu tendera. Direktorka kaže da članovi komisije sastavljene od roditelja, predstavnika škole i organizatora javnih nabavki nisu prihvatili skuplju ponudu druge firme, jer, kažu, najpovoljnije po važećem zakonu znači i najjeftinije.\nAutor: 021, RTS, Beta


Kada je najveći sportski medij na svetu, američki ESPN, nedavno pojašanjavao svojoj publici koliko je impresivan NBA početnik iz Jute, iskorišćeno je zapanjujuće poređenje sa čuvenim Alenom Ajversonom. A upravo će taj mladi momak, Donovan Mičel, uskoro stići u Beograd.\nMičel, koji je kao 13. pik na NBA draftu izabran od strane Denvera, odmah je bio prosleđen Juti (što bi moglo da se nazove i najgorom procenom u novijoj istoriji košarke), a nije mu dugo trebalo da zablista u dresu "džezera".\nDonovan Mičel kao Denverov "pik"\nU ligaškom delu sezone je postizao 20,5 poena po meču, imao po 3,7 asistencije i skoka, ali i 1,5 "krađu", te šut iz igre od 43,7% uspešnosti.\nOvaj 21-godišnjak je, prema informacijama američkog novinara Bena Doseta, rešio da dođe u Beograd i to u društvu svog saigrača iz Jute, nekadašnjeg člana Fenerbahčea, Ekpea Judoa.\nJudo je 2017. bio MVP završnog turnira Evrolige, pa će eliminaciju "džezera" u NBA plej-ofu iskoristiti da sa mladim asom dođe na F4 u srpsku prestonicu, koja će od 18. do 20. maja biti poprište završnih borbi za titulu prvaka Evrope.


BRAND STRATEGY & CREATIVE DEVELOPMENT | M2Communications\nKlijentu Lavazza Montenegro pružamo full service uslugu koja uključuje:\n• Pozicioniranje i razvoj brand strategije, art direkcije i nastupa na tržištu\n• Kreiranje integrisanih kampanja za svaki pojedinačni proizvod u Lavazza ponudi\n• Kreiranje sadržaja za ATL i BTL aktivnosti\n• Vođenje društvenih mreža i kreiranje sadržaja za digitalne kanale komunikacije\n• Osmišljavanje i realizacija promotivnih aktivnosti\n• Proširenje baze potencijalnih kupaca i povećanje online prodaje na e-shop-u\nZa Lavazza Montenegro smo idejno kreirali i razvili imidž kampanju "Jednostavno znaš" sa ciljem da poruka ukaže da oni koji uživaju u Lavazza kafi znaju da je to pravi izbor.\nVizuali za "Jednostvano znaš" kampanju su rađeni u tri pravca. Prikazani su vizuali sa motivima Crne Gore, zatim elegantni vizuali na crnoj pozadini sa espresso kafom u prvom planu, kao i svakodnevne životne situacije sa kojima se susrećemo i da je pravi beg od svakodnenvnice šoljica pravog espresa.\nImidž kampanja „Jednostavno znaš“ je svojom art direkcijom i porukom privukla pažnju ljubitelja ove kafe u Crnoj Gori.


Gradnja solarne elektrane u oktobru ~ LesBuild - Leskovac Construction Updates\nHome » solarna elektrana leskovac gradnja jug srbija » Gradnja solarne elektrane u oktobru\nBy leskovacbuild 01:00 No comments\nLeskovac je dobio tehničku saglasnost za gradnju prve solarne elektrane u ataru sela Velika Biljanica kapaciteta 950 kilovata, potvrđeno je u Gradskoj kući.\nKako nam je rečeno, u toku je izbor najpovoljnijeg izvođača i ako sve bude teklo po planu izgradnja prve solarne eletrane mogla bi da počne u oktobru, rečeno nam je u kabinetu gradonačelnika Slobodana Kocića.\nIz Ministarstva za prostorno planiranje, iz Programa podrške građevinskoj operativi, za realizaciju ovog programa obezbeđeno je 1,5 miliona evra, a pola miliona evra će biti preneto iz Fonda za zaštitu životne sredine grada Leskovca.\nMilorad Mladenović, pomoćnik gradonačelnika Leskovca, ističe da je planirana ugradnja 60 panela sa 4.166 fotonaponskih jedinica od polikristalnog silicijuma.\n- Od EPS-a smo već dobili uslove koje moramo da ispunimo da bi prodavali struju – kaže Mladenović, uz ocenu da je za gradnju elektrane izabran atar sela Velike Biljanice jer tu prolazi magistralni dalekovod i nema gubljenje energije u prenosu, a tu je pronađena jedina povoljna celina od šest hektara zemljišta koliko je bilo potrebno za elektranu.\nInače, realizacija projekta izgradnje solarne elektrane započet je prošle godine i, kako je nedavno saopšteno iz kabineta gradonačelnika Kocića, privlači sve veću pažnju međunarodnih organizacija koje se bave obnovljivim izvorima energije i zaštitom životne sredine.\nPrema rečima gradonačelnika Slobodana Kocića solarna elektrana je "samo jedan od projekata za veliki preporod Leskovca i okoline".\nSolarna elektrana bi trebalo da se izgradi i u Vranju pošto su predstavnici Grada Vranja i kineske kompanije „Euro Solar Park“ potpisali ugovor o izgradnji solarne centrale vredne 300 miliona evra.


Mladen Bosić: Vlasti su krive za ekonomsku katastrofu - Klix.ba\nMladen Bosić: Vlasti su krive za ekonomsku katastrofu\n27.6.2012. u 15:52\nPredsjednik Srpske demokratske stranke (SDS) Mladen Bosić izjavio je za agenciju Anadolija (AA) da su vlasti u Republici Srpskoj i Federaciji BiH odgovorne za katastrofalnu ekonomsku situaciju u kojoj se nalazi Bosna i Hercegovina.\nBosić je za AA komentirao pad industrijske proizvodnje u Republici Srpskoj u prvih pet mjeseci ove godine.\n"Smatram da je ista situacija i u RS, i u FBiH, te da oni koji su na vlasti pokušavaju da skrenu pažnju sa katastrofalne ekonomske situacije na ostala pitanja. Oni bi trebali biti ti koji su najviše zainteresirani da se napravi politička stabilnost u BiH. Ali, vrlo često su upravo oni uzrok ovakve situacije i krize. Ekonomska situacija je loša u BiH, pa, svakako, i u RS", kazao je Bosić za AA.\nKomentirajući stav predsjednika RS Milorada Dodika da neće doći do aranžmana s Međunarodnim monetarnim fondom (MMF), te da su sa ruskim i kineskim partnerima već dogovorene investicije u energetski sektor tog entiteta od oko milijardu eura, Bosić je rekao da je to "njegov problem".\n"Njegov problem je na koji način će popuniti rupe u budžetu, kao što Federalna vlada ima isti problem. Mi nismo uključeni u njihove pragovore s MMF-om, niti znamo kakvi su zahtjevi MMF-a. Oni imaju problem na koji način doći do para. A i kada dodatno zaduže zemlju postoji problem kako potrošiti te pare na produktivne stvari. Prema tome, vlade FBiH i RS bi trebale biti zainteresirane da se stabilizira politička situacija u BiH", izjavio je Bosić.\nKanton Sarajevo postao žirant GRAS-u za dug od 20 miliona KM\n27.06.2012. u 15:54


ZAKUKALA CRNA UDOVICA S KOSOVA! Otišla je s jednim džihadlijom u Siriju, kad je on poginuo UDALA SE ZA DRUGOG, vratila se sa petoro dece i sad je u KUĆNOM PRITVORU! | Vesti | Kurir\nSRBIN KUPUJE KRAŠ, PANIKA U ZAGREBU! Hrvatski mediji otkrili da je kupac 8\t246\nIGOR JURIĆ OTKRIO ŠTA JE TIJANIN UBICA REKAO KAD SU GA PITALI ZAŠTO JU 6\t265\nPREOKRET NAKON NAOBLAČENJA, OVO ĆE OBRADOVATI MNOGE: Meteorolog RHMZ otkriva 8\t41\nU IME SINA, DUHA, I SVETOGA OCA... Ambasador Srbije u Grčkoj se prekrstio, 15\t222\nDOSAD NEVIĐENA FOTOGRAFIJA HARADINAJA U VAŠINGTONU: Amerika je 1990. godine 38\n20.08.2019. 15:39h 20.08.2019. 15:44h\nŽene s tzv. Kosova povratnice s ratišta u Siriji i Iraku, smatraju da su izolovane i protive se meri kućnog pritvora koja im je određena\nJednoj od njih, A.A. (25) koja se vratila iz Sirije u aprilu ove godine, od tada je određen kućni pritvor u kući njenih roditelja, piše Koha Ditore.\nOna se na tzv. Kosovo vratila nakon četiri godine sa petoro dece i kaže da se tome veoma radovala.\nTvrdi da je u zoni sukoba u Siriji bila navodno protiv svoje volje, na insistiranje i pritisak muža, koji je nakon nekog vremena poginuo na jednom od sirijskih ratišta.\nSmatra da ona treba da bude oslobođena mere kućnog pritvora kako bi, kako kaže, nastavila da živi normalo.\nNije joj jasno zašto je bila pod istragom i zašto joj je određena ova mera kada je, kako kaže, na ratište otišla protiv svoje volje.\n- Ne znam zašto nas drže u kućnom pritvoru. Nikome ne nanosimo štetu. Moja biološka porodica nema nikakve veze sa radikalizmom. Takođe me brinu predrasude ljudi ovde. Ova situacija nije laka. Želim da izgradim drugu budućost, ali mi treba pomoć države - rekla je A.A, koja sada tobože ne razume zašto je kažnjena (i to nedovoljno), iako je išla u Siriju i direktno doprinela klanju jednog naroda.\nSRBIN KUPUJE KRAŠ, PANIKA U ZAGREBU! Hrvatski mediji otkrili da je kupac fabrike slatkiša IZ BEOGRADA! Evo ko je on 8\t246\nIGOR JURIĆ OTKRIO ŠTA JE TIJANIN UBICA REKAO KAD SU GA PITALI ZAŠTO JU JE UBIO: Njegov odgovor od 2 reči ubod je u srce svima, a pogledajte anđela kojeg je brutalno ubio! 6\t265


Probajte da naučite dete da, umesto da upada u razgovor odraslih, ako želi nešto da vam kaže, priđe i dodirne vas po ramenu ako sedite, ili po ruci ako stojite, da bi skrenulo pažnju.\nOvo nije težak zadatak za trogodišnje dete. Vaš zadatak je da odgovorite detetu dodirom, kako bi ono znalo da ste primetili da želi da skrene vašu pažnju i da znate da ono čeka.\nŠto je dete manje, kraće ga treba pustiti da čeka. Potrudite se da što pre stvorite pauzu u razgovoru i pitate dete šta želi da kaže.\nOdrasla osoba sa kojom razgovarate može da sačeka. Ako vam je dete na lep način skrenulo pažnju da želi nešto da kaže, izvinite se sagovorniku i poklonite svoju pažnju detetu. Trudite se da dete zna da vi primećujete da se ono lepo ponaša i nagradite ga tako što ćete brzo reagovati i obratiti mu se.\nU slučaju da dete pokušava da skrene vašu pažnju na nepristojan i nepoželjan način, viče, vuče vas za ruku ili garderobu, unosi vam se u lice…, potrudite se da takvo ponašanje odmah sankcionišete, kako bi dete shvatilo da to nije put do cilja.\nLjubaznim i smirenim glasom kažite detetu, da što god je želelo da postigne upadicom, sada mu neće biti dozvoljeno jer je bilo nepristojno.\nOvo je jako važno i koliko god da vas je iznerviralo to što vas dete prekida u razgovoru, morate biti strpljivi i smireni. Nikako ne smete sebi dozvoliti da odreagujete iznervirano i viknete na primer: „Vidiš li ti da razgovaram?“\nIz takve vaše reakcije dete neće naučiti da logički razmišlja i ne prekida vas, već da je u redu da se reaguje na takav način, iznervirano i vikom.\nDete je sa pune 4 godine sposobno da prihvati pravila i objašnjenje na koji način može prekinuti mamu dok razgovara sa nekim.\nMožda vam se ovo čini kao komplikovan i zamoran proces, ali utešno je to što sa odrastanjem, potreba deteta da vas prekida dok pričate, lagano prestaje (mada, budimo iskreni, nikada ne potpuno).\nUvek treba imati na umu da najveći uticaj na dete imaju baš roditelji i iskoristiti to tako što ćete biti dobar primer. Trudite se da ne prekidate svoje sagovornike, naročito ako je taj sagovornik vaše dete. Ako vam se i omakne, obavezno se ispravite: „Izvini što sam te prekinula. Nastavi, molim te.“ Na taj način ćete naučiti dete kako da se ponaša u istoj situaciji.\nPogledajte i ZAŠTO NAS DETE PREKIDA U RAZGOVORU?


Tretmani za muškarce - Akademija Purity\nU dvadesetom veku smo mogli da obratimo pažnju na pojavu sve većeg broja muškaraca-klijenata u kozmetičkim salonima. Sve više muškaraca prevazilazi stid i predrasude, da su kozmetički saloni i kozmetička nega , namenjene samo ženama.\nMnoge kozmetičke kuće imaju liniju proizvoda za muškarce, uključujući i proizvode za ulepšavanje tela i lica. Među njima se nalaze: parfemi, dezodoransi, sapuni, kreme, proizvodi za kosu i još toga. Istraživanje pokazuje da se od 1995.god, prodaja kozmetičkih proizvoda za muškarce povećava za 10% svake godine.\nMeđu muškim klijentima koji dolaze u kozmetičke salone, sešćemo studente, vojnike i mlađe muškarce koji pate od akni i masne kože, muškarce različitih dobi koji žele da neguju i održavaju svoju kožu, uspore brzinu starenja kože i jednostavno izgledaju dobro, a postoje i muškarci zainteresovani za različite tretmane, kao što su uklanjanje dlaka, pedikir itd.\nVećina muškaraca na kozmetičke tretmane dolazi posle preporuke od majke, žene ili devojke, komšinice, prijatelja. Neki dolaze i kada vide oglas. Takođe raste svest i kod mladoženja i možete da ponudite specijalne tretmane za mladoženju kao što to činite za mladu. U principu nema mnogo razlike u tretmanu lica za muškarce u odnosu na tretmane za žene. Kao i žena, muškarac će očekivati efikasan, koristan i ugodan, pouzdan tretman.\nMuškarci generalno imaju deblju kožu u odnosu na kožu kod žena, manje osetljivu takođe. Razlog tome je dejstvo muškog polnog hormona – testosterona koji utiče na aktivnost lojnih žlezda i debljinu tkiva kože. Sa starenjem se snižava nivo testosterona i razlike se smanjuju. Mnogi muškarci imaju akne na leđima, tako da treba uvrstiti tretmane leđa na listu tretmana.\nBudite profesionalac u oblastima kozmetologije


Ponovo raste broj migranata u Semberiji - Semberske\nPonovo raste broj migranata u Semberiji\n“Službenici policijske stanice Јanja u ulici Braće Lazić kontrolisali su 18 lica i provjerom je utvrđeno da je osam lica iz Pakistana, iz Irana šest i Bangladeša četiri”, kaže Spomenka Nenić, portparolka PU Bijeljina.\n“U saradnji sa policijom Republike Srpske spriječili smo preko 400 migranata da uđu na teritoriju Srpske, na dijelu gdje se Bijeljina graniči sa Srbijom”, rekao je Miloš Stevanović, član Koordinacinog tijela Vlade Srpske za praćenje kretanja migranata.\n“Za rad van radnog vremena, poslije podne, noću i vikendom, tako se stvara bespotrebno zadržavanje migranata u gradu, jer se čeka na postupak registracije”, pojašnjava Spomenka Nenić, portparolka PU Bijeljina.\n”Građani ne treba da brinu, prije svega smo spremni za zimski period, jer migranti ostaju bez novca, tako da smo spremni za problem koji eventualno može da eskalira sa njima”, navodi Miloš Stevanović, član Koordinacinog tijela Vlade Srpske za praćenje kretanja migranata.\nPrevious : Jake mjere bezbjednosti uoči utakmice Crne Gore i Srbije\nNext : RASKOL U PRAVOSLAVLJU Carigrad potvrdio da priznaje autokefalnost crkve u Ukrajini


Na terapiju zračenjem u Kladovo : Društvo : POLITIKA\nDruštvo\tNa terapiju zračenjem u Kladovo\nU Institutu za onkologiju zračenje pacijenata od 7 časova ujutru do dva časa posle ponoći\tZračnu terapiju dnevno primi oko 360 pacijenata (Foto D. Jevremović)\tPrvi pacijent krenuo je na terapiju zračenja na Institutu za onkologiju i radiologiju Srbije juče u sedam ujutru, a kao i svakog dana, poslednji bolesnik upisan za taj dan, terapiju putem zračenja dobio je između jedan i pola dva časa posle ponoći.\n– Već 20 dana lečimo pacijente na sva četiri aparata za zračenje u tri smene. Time želimo da poništimo sve liste čekanja na zračenje, da vreme čekanja na zračnu terapiju svedemo ispod četiri nedelje. Za to nam treba još mesec i po dana ovakvog rada – nada se profesor dr Zoran Rakočević, vršilac dužnosti direktora Instituta za onkologiju.\nDa bi rešili ovaj problem, ali i na vreme obezbedili neophodnu terapiju pacijentima, Rakočević objašnjava za „Politiku” da je napravljen plan da se određeni broj pacijentkinja, koje čekaju na radioterapiju, prvenstveno na zračenje tumora dojke, zračenju podvrgne u Zdravstvenom centru za radiologiju u Kladovu, koji ima odlične uslove za sprovođenje terapije, a kapaciteti nisu popunjeni.\n– Naravno, ideja je da svakoj pacijentkinji ponudimo kao mogućnost da terapiju zračenja prima u Kladovu. To zračenje traje 28 dana, a one bi bile smeštene u tamošnjem stacionaru, gde su uslovi vrlo korektni, a čak je i mirnije i prijatnije nego u prometnim centrima kao što su Institut u Beogradu i Sremskoj Kamenici. Nedeljno će se smenjivati po jedan lekar sa Instituta iz Beograda i Sremske Kamenice – objašnjava dr Rakočević.\nOn dodaje da su pregovori u završnoj fazi i da bi već za sedam dana mogli u Kladovo da upute prve pacijentkinje.\nTrenutno, u zavisnosti od modaliteta zračenja, ona koja se nadovezuju na hemioterapiju ili palijativna zračenja kod pacijenata sa metastazama kroz nekoliko seansi, obavljaju se bez dana čekanja, jer ovi pacijenti imaju prioritet.\n– Ostale terapije zračenjem, uglavnom one posle operacija, obavljaju se u vremenu i do šest nedelja od postavljene indikacije za zračenje. Međutim, s medicinskog aspekta, može se tolerisati čekanje od četiri do pet nedelja. Svakodnevno terapiju zračenjem dobije oko 360 pacijenata, a više od 1.200 zračnih polja obradi se samo tokom jednog dana. Na tretmanu je u svakom času između 350 i 400 pacijenata. Dakle za nekih četrdesetak pacijenata, stalno je prisutan problem otpočinjanja zračenja na vreme – pojašnjava naš sagovornik.\nListe čekanja na Klinici za hirurgiju, međutim, ne postoje.\n– Kad se dijagnostičkim postupcima utvrdi da je reč o malignoj bolesti, pacijent je već za dva dana na operacionom stolu. Izuzetak su bolesnici koji žele da ih operiše baš određeni hirurg. To je zanemarljiv broj slučajeva, ali i kada izlazimo takvim željama u susret nastojimo da čekanje bude što kraće. Za operaciju dobroćudnih tumora lista čekanja je dva do sedam dana maksimalno – kaže dr Rakočević.\nNa početak hemioterapije čeka se između 15 i 25 dana, što je potpuno u skladu s medicinskom doktrinom. Dr Rakočević naglašava da je više nego ikada ranije Komisija Fonda za zdravstveno osiguranje sa najnovijom listom lekova uvažila mišljenje onkologa i brojni dobri preparati su sada na listi.\nKoliko se na zračenje čeka na Institutu za onkologiju Vojvodine u Sremskoj Kamenici i da li u ovoj ustanovi ima pacijentkinja koje su voljne da terapiju zračenjem obave u Centru u Kladovu, redakcija „Politike” nije uspela da sazna, jer je direktor poslednja četiri radna dana bio zauzet.\tO. Popović\tobjavljeno: 07.07.2011.\nSlavuj 09 | 07/07/2011 17:18\nAla ce neko da se opari zbog Kladova.To im je fora da operu pare ,kao nema mesta na Institutu.To su radili i prosle godine i nisu uhapseni,cudno.Neko pravi biznis sa mamografom ,Kladovom i itd.\njovan petrović | 08/07/2011 16:33\nkako institut za onkologiju i radiologiju srbije nije sramota .!!!\nO tome ko je kako radio i radi,pratimo još od 30.06. prošle godine kada je uhapšen njihov direktor. !!! Kakvi su to aparati koji mogu da izdrže rad od 19 sati dnevno.?????\nMarija Andjelic | 17/07/2011 18:27\nU Kamenici se ceka izmedju 3 i 5 mjeseci!!!!!!A ko ce biti odgovoran ukoliko nakon toliko vremena terapija ne da pravi efekat?!


FZO: Pokrićemo troškove Danilovog liječenja, porodica da podnese zahtjev | onogošt.me\nIz Fonda za zdravstveno osiguranje je danas saopšteno da, kako su kazali, povodom sve učestalijih obraćanja njihovih osiguranika medijima za pomoć, u cilju ostvarivanja liječenja van zdravstvenog sistema Crne Gore, Fond želi da crnogorskoj javnosti i svojim osiguranicima po kozna koji put saopšti da se osigurana lica upućuju na liječenja van Crne Gore, na teret sredstava Fonda, ako se liječenje uspješno ne može sprovesti u javnim zdravstvenim ustanovama Crne Gore.\n"Ono na šta Fond želi da ukaže, je da u slučajevima gdje su ispunjene pretpostavke za upućivanje na liječenje u inostranstvo, ukupne troškove liječenja, kao i troškove putovanja osiguranika i njegovog pratioca snosi Fond za zdravsteno osiguranje. Ovo smo više puta naglašavali u sredstvima javnog informisanja, jer se s vremena na vrijeme, osiguranici samoinicijativno obraćaju ukupnoj crnogorskoj javnosti, putem medija, a da prethodno nisu ni pokrenuli postupke za ostvarivanje svojih prava u javnim zdravstvenim ustanovama, odnosno Fondu. Ukazujemo, da sve učestaliji primjeri prikupljanja novčanih sredstava za liječenje u inostranstvu naših osiguranika putem medija a da pri tom nijesu ispoštovali zakonsku propisanu proceduru obraćanja Fondu, ne trebaju biti primjeri ostalim osiguranicima s obzirom da ostvarivanje njihovog prava kod Fonda, ne može biti dovedeno u pitanje, ukoliko se ispoštuju propisane procedure", piše u saopštenju Fonda za zdravstveno osiguranje.\nOni su dodali da posebno napominju da je u praksi primijećeno da se uglavnom humanitarne akcije pokreću za eksperimentalna liječenja koja se ne mogu odobravati na teret obaveznog zdravstvenog osiguranja kako u Crnoj Gori, tako i u drugim državama.\n"Zato apelujemo na NVO i razne fondacije koje sprovode humanitarne akcije za liječenje, da prilikom organizovanja istih u saopštavanju medijima, obavezno navode o kojem se liječenju radi, da li je u skladu sa zvaničnom i odobrenom medicinskom doktrinom i obavezno da li se osiguranik ili članovi njegove porodice prije pokretanja humanitarne akcije obratio Komisiji za liječenje u inostranstvu, tj. Fondu za zdravstveno osiguranje Crne Gore. S tim u vezi dužni smo saopštiti da nakon saznanja iz medija, tokom vikenda, o pokretanju humanitarne akcije za liječenje osamnaestogodišnjeg Danila Golubovića iz Nikšića došli smo do kontakta njegovih roditelja od kojih smo zatražili da podnesu zahtjev za njegovo dalje liječenje, jer nakon upućivanja na liječenje u Institut za kardivaskularne bolesti „Dedinje“ u Beogradu, od strane Fonda za zdravstveno osiguranje gdje se još uvijek nalazi, saopšteno nam je da su ljekari u Beogradu konstatovali da je dalje liječenje, odnosno složeni operativni zahvat potrebno uraditi u specijalizovanoj Klinici „Sad Donato“u Milanu", rekli su iz Fonda za zdravstveno osiguranje.\nPoručili su da na žalost, do njihovog poziva, niko od članova porodice se nije obratio Fondu da bi se sprovela propisana proceduru od strane Komisije za liječenje u inostranstvu koja bi na osnovu potrebne dokumentacije odobrila kompletan trošak za operaciju u toj italijanskoj Klinici sa kojom inače Fond za zdravstveno osiguranje Crne Gore i Klinički centar imaju potpisane ugovore o saradnji.\n"Ipak od strane roditelja osamnaestogodišnjeg Danila Golubovića iz Nikšića objašnjeno nam je da humanitarna akcija nije potekla od njih nego od brojnih Danilovih drugova i prijatelja i pojedinih nevladinih organizacija kako bi mu pomogli da se obezbije neophodna sredtsva za obavljanje tako zahtjevnog operativnog zahvata, ne znajući da troškove liječenja u takvim slučajevima sa potrebnom dokumentacijom odobrava u cjelosti Fond za zdravstveno osiguranje, nakon izvještaja Komisije za liječenje u inostranstvu. Ponavljamo da Fond za zdravstveno osiguranje i Klinički Centar Crne Gore već imaju potpisan ugovor sa tom renomiranom klinikom , ali da se porodica još uvijek nije obratila za sprovođenje procedure upućivanja na liječenje koje bi obuhvatalo boravak u bolnici prije i nakon operacije, uključujući i kompletne avionske putne troškove koji će biti refundirani u skladu sa zakonskom procedurom nakon povratka sa liječenja iz Italije, tako da nadležni Konzilijum KCCG može predložiti upućivanje osiguranika Golubovića na ovu Kliniku, ukoliko se ispunjeni ostali propisani uslovi", rekli su iz Fonda za zdravstveno osiguranje.\nOni su poručili i da svakako uvažavaju humanost ljudi kada je u pitanju pomoć za liječenje prikupljanjem novčanih sredstava ili na neki drugi način.\n"Ali naglašavamo da ovakav način nije pravi put, ako se ostvarivanje ovih prava realizuje na teret sredstava obaveznog zdravstvenog osiguranja naše države", zaključuje se u saopštenju .


Pozivni broj 7412 / +437412 / 00437412 / 011437412, Austrija\nPozivni broj 7412 (+437412 / 00437412 / 011437412)\nPozivni broj: 7412 (+43 7412)\n7412 je pozivni broj telefonskog okruga za Ybbs an der Donau. Za fiktivni broj telefona 9751936 i pozivni broj grada 7412, broj za pozivanje je 7412 9751936. A Ybbs an der Donau se nalazi u Austrija.\nPrefiks pozivnog broja grada dodeljuje broj telefona pretplatnika određenoj lokaciji. Pored pozivnog broja grada, postoje i druge vrste prefiksa: prefiksi međunarodnih država, prefiksi pružalaca usluga mobilne telefonije i prefiksi raznih usluga. Oni se kombinuju tako da odgovaraju za nekoliko svrha. Prilikom pozivanja iz jedne države u drugu u slučajevima kada primalac poziva ima fiksnu liniju, prefiks države se kombinuje sa pozivnim brojem grada i brojem pretplatnika. Za fiktivni broj telefona 9751936, pozivni broj grada 7412 (Ybbs an der Donau) i Državni pozivni broj 0043, broj za pozivanje je 0043 7412 9751936. Ako se poziv upućuje na mobilni uređaj, Državni pozivni broj se kombinuje sa prefiksom pružaoca mobilnih usluga i brojem pretplatnika. Ako se poziv upućuje pretplatniku u istoj državi, Državni pozivni broj se može izostaviti. U slučaju nacionalnih poziva sa jedne fiksne linije ka drugoj, pozivni broj grada se takođe može izostaviti u mnogim državama kada oba pretplatnika imaju isti pozivni broj grada. Naravno, pozivni broj grada se takođe mora birati, u ovom slučaju 7412, naročito u državama u kojima su pretplatnici u mogućnosti da zadrže isti broj telefona nakon preseljenja na drugu lokaciju ili u drugi grad.\nUsluge kojima se pristupa putem prefiksa usluga mogu biti naplaćene ne samo od telekomunikacionih kompanija, već i od kompanija koje nude ove usluge. Kao rezultat toga, brojne sumnjive kompanije nude usluge od kojih nema mnogo koristi, ali koje imaju visoke naknade. Kako bi još više povećali zaradu, takve usluge pokušavaju da zadrže pozivaoce na liniji što je duže moguće. Nadzorni organi redovno preduzimaju mere protiv takvih pružalaca usluga, ali se na to ne može osloniti. Pored posebnih brojeva koji se mogu prepoznati pomoću svojih prefiksa, postoje i brojevi za brzo biranje. Najpoznatiji su brojevi za hitne slučajeve, 112 u Evropi i 911 u Severnoj Americi. Ovi brojevi se mogu koristiti širom države i ne moraju da sadrže prefiks, tj. Državni pozivni broj +43 (0043) ili pozivni broj grada 7412 (Ybbs an der Donau).\nAko ste van Austrija i želite da pozovete osobu u Ybbs an der Donau, pored pozivnog broja, treba vam i pozivni kod zemlje koju želite pozvati. Pozivni kod za Austrija je +43 (0043), pa ako ste u Srbija i želite da pozovete osobu u Ybbs an der Donau, morate da dodate +43 7412 njegovom broju telefona. Nula ispred pozivnog broja telefonskog okruga je u ovom slučaju izostavljena. Za fiktivni broj telefona 9751936, pozivni broj grada 7412 (Ybbs an der Donau) i Državni pozivni broj 0043, broj za pozivanje je 0043 7412 9751936.


Još jedna nagrada za vino | www.subotica.info - Dešavanja, najave, intervju, sve o Subotici\nPočetna » Privreda » Još jedna nagrada za vino\nJoš jedna nagrada za vino\nČet, 21.04.2016 - 19:32 -- nikola.tumbas\nNajnovije priznanje za vina koja izrađuju učenici Hemijsko-tehnološke škole, stiže iz Egera, Mađarska. U ovom gradu od 15. do 17. aprila, organizovano je savetovanje kojem su prisustvovali profesori Teodora B. Varga i Imre Mešter, sa učenicima: Laurom Budai (IV-2), Kristinom Dudaš (IV-2) i Silvesterom Kasom (IV-6). U okviru savetovanja, čija je tema bila pronalaženje načina za razvoj preduzetništva (mogućnost prekogranične saradnje u cilju razvoja preduzetništva), organizovano je i takmičenje za najbolja vina. Na tom takmičenju, belo vino Sauvignon Blanc, koji su pripremili učenici IV-6 odeljenja Hemijsko-tehnološke škole u okviru praktične nastave, osvojilo je zlatnu medalju!\nZanimljivo je što je u kategoriji crvenih vina, prva tri mesta osvojila škola domaćina, ali to ne treba da čudi jer je Eger jedno od najvažnijih vinskih područja u Mađarskoj, drugo po redu za crno vino. Zato smo bili interesantni mi, sa belim vinom. Na savetovanju je bilo 15 škola, iz Slovačke, Ukrajine, Rumunije, Mađarske i Srbije – objašnjava prof. Mešter.\nHemijsko tehnološka škola\nTeodora B. Varga\nSveti Trifun u Bajmoku\nVinski red Arena Zabatkiensis ušao u ponuletstvo\nZa vikend prvi VINSKI MARATON Srbije\nSusret vinskih vitezova u Bajmoku\nProslava 120 godina Hemijsko tehnološke škole\nIspiranje vodovodne mreže u Novom Žedniku i Maloj Bosni


Srbiju volimo - Zdravlje iz prirode – jabukovo sirće\nZdravlje iz prirode – jabukovo sirće\nUstanovljena je optimalna doza jabukovog sirćeta koju treba uzeti u toku jednog dana. To je rastvor od 2 kašike sirćeta u mlakoj, prethodno prokuvanoj vodi, uz dodatak dve kašike meda. Ovaj eliksir pomaže kod bolesti grla, slabe cirkulacije i razmene materija u organizmu. Preporučuje se i kod bolesti srca, bubrega i krvnih sudova. Dokazano je i da jabukovo sirće snižava povišeni krvni pritisak i da je odličan saveznik u očuvanju vitke linije.\nProtiv svraba na koži preporučuje se spoljna upotreba razblaženog sirceta, a trljanje i masiranje ovim rastvorom izvanredno prija i potpuno zdravim osobama. Osim osećanja svežine koje dugo traje, ovakve "kisele kupke" daju koži mekocu, vlažnost i zdravo rumenilo.\nU svojstvu obloga ili sredstva za utrljavanje, jabukovo sirce se takode primenjuje kod proširenih vena; u kombinaciji sa unutrašnjom upotrebom sirćeta, prelaskom na zdraviju ishranu i cišcenjem organizma, postižu se dobri rezultati.\nNa isti nacin, jabukovo sirće olakšava i neke reumatske bolesti i otklanja osećaj stalnog umora, na koji se žali sve više ljudi.\nNerazblaženim jabukovim sirčetom ispira se grlo kod prvih znakova prehlade, a vrlo je preporucljivo poneti na put (pogotovu leti) bocicu sirćeta da bi se sprečile nelagodnosti u probavi koje se obicno vezuju za promenu vode i hrane.\nU ishrani sportista, ali i intelektualaca, jabukovo sirće i njegova kombinacija sa medom trebalo bi da zauzmu važno mesto. Ovo sirće je prebogato kalijumom, a on utiče na rad mišica i nerava, a učestvuje i u biohemijskim procesima na ćelijskom nivou.\nAko ste sa svojim lekarom isključili druge uzroke, a osećate slabost, pospanost, grčenje i bolove u mišicima, verovatno vam samo nedostaje kalijum; kura sa jabukovim sirćetom daće ubrzo odlične rezultate.\nPomešati tri kasicice jabukovog sirćeta sa šoljom meda, sipati u teglu i uzimati svako veče pred spavanje po dve kašičice ove mešavine.\nDrugi način je kašičicu sirćeta sipati u času vode i piti za vreme ručka.\nPopiti času vode u kojoj su razmućene dve kašike meda i dve kašike jabukovog sirceta.\nTri puta dnevno piti času vode sa dve kašičice jabukovog sirćeta.\nU času vode sipati kašičicu sirćeta i ispirati grlo na svaka dva sata.\nPROTIV REUMATINČIH BOLOVA U ZGLOBOVIMA\nBolna mesta u toku noci obloziti platnenom tkaninom koja je dobro natopljena jabukovim sirćetom, a odozgo uviti suvom flanelskom tkaninom. Uz svaki obrok popiti času vode u kojoj je razmućeno deset kašičica jabukovog sirćeta.\nSvako jutro na prazan želudac piti času vode sa jednom do dve kašičice sirćeta ili uz svaki obrok popiti času vode sa dve kašičice sirćeta. Terapija traje dva meseca. Jabukovo sirće utice na sagorevanje suvišnog masnog tkiva.\nJedan deo jabukovog sirćeta izmešati sa osam delova vode i tom tečnoscu tri puta dnevno prskati lice.


Miodrag i Sabahudin nisu isti\nMiodrag i Sabahudin nisu isti\nPrijatno me iznenadilo kad je predsednica Udruženja novinara Srbije Ljiljana Smajlović osudila svog kolegu sa čela Nezavisnog udruženja novinara Vojvodine Dinka Gruhonjića. Naime, u tekstu za magazin „Vreme“ ona je napisala da Gruhonjić previše voli „teške reči i neodmerene optužbe“ kao i da je bezobziran „prema principu nepristrasnosti u novinarstvu“.\nDva su razloga zašto taj smeli čin svakako treba pozdraviti. Prvi, teško je u javnom prostoru današnje Srbije pored Gruhonjićevog naći još jedan primer takvog intenziteta šovinističke i rasističke ostrašćenosti. I, drugi: taj mračni primer, kojim je odavno trebalo da se bavi tužilac, pre nego što se Smajlovićka odvažila još nije bio osuđen ni iz jednog novinarskog udruženja niti nekog sličnog tela koje se bavi praćenjem pisanja srpskih medija.\nSmajlović se u osudi Gruhonjića veoma umešno poslužila njegovim poređenjem sa Miodragom Zarkovićem. Ovaj urednik magazina „Pečat“, našao se na udaru dela javnosti jer, kako kaže predsednica UNS, „nije umeo da sroči kritiku programa RTV Vojvodine bez pozivanja na ‘vršenje uvida’ u nacionalnu pripadnost ‘većine rukovodilaca’ ove televizije“. Poređenje je utoliko uspelije što su Zarkovića i „Pečat“ prethodnih dana mnogi zakovali za stub srama kao etalon nacionalizma i povratka u 90-te – od RTV Vojvodine, NUNSa, pa sve do Pokrajinskog odbora DS i Ministarstva kulture Srbije. Uočavajući da se „autor iz ‘Pečata’ i predsednik NDNV veoma malo razlikuju“, Smajlović to argumentuje, veoma ubedljivo uočavajući čak i sličnost dva autora u leksici i temperamentu: „Njihovi su oponenti uvek ‘jurišnici’, s tom razlikom što su Gruhonjićevi protivnici ‘fašisti’, ‘šovinisti’ i ‘genocidni’ manijaci, odnosno ‘dželati’, dok su za Zarkovića jurišnici po pravilu ‘antisrpski’“.\nPozivajući se na visoke profesionalne i moralne principe, predsednica UNS kaže da joj „nije bilo naročito simpatično“ kada Zarković Gruhonjića, umesto imenom kojim se ovaj predstavlja – Dinko – naziva Sabahudinom Dinkom Gruhonjićem. „Mirisalo mi je“, objašnjava Smajlović, „na etničku denuncijaciju, namenjenu čitaocima koji možda nisu otprve prepoznali da je Dinko skraćenica za muslimansko ime Sabahudin“. Sasvim tačno: ako nečijim imenom ili pripadnosti naciji ili verskoj grupi, ili pak bojom kože, veličinom nosa i sl., pokušamo da objasnimo nečije ponašanje, tada smo već na teritoriji šovinizma i rasističkih vrednosti. Ali hajde da vidimo kakva nam to još pitanja Zarkovićev nesmotreni potez otvara.\nGRUHONJIĆEV MORDOR Opisujući banjalučke Srbe u tekstu „Za televizijski dom spremni“ Gruhonjić piše o „jednom malom primitivnom narodu“, koga vizuelno doživljava kao ljude „čudnih fizionomija i neartikulisanog jezika“. On Banjaluku vidi kao „etnički čistu naseobinu“ i, donoseći zaključak o njenoj čak i estetskoj besperspektivnosti, konstatuje da tamo više „ni ženske ni muške ljepote neće biti“. „Noge će biti sve kraće, a pogledi sve tuplji“, piše on o posleratnim Banjalučanima. U jednom drugom tekstu („2013 – Srbija je Mordor“), Gruhonjić, opisujući razuzdanu igru petardama novosadskih dečaka, zaključuje: „Oni bi, nema sumnje, u ruke uzeli prave puške, puškomitraljeze, snajpere, bazuke, minobacače…, samo da dovrše pokolj koji su im očevi započeli“.\nPokušajmo načas da zamislimo da su rasističke tvrdnje, poput gore citiranih Gruhonjićevih „bezobzirnosti prema principu nepristrasnosti u novinarstvu“, o Srbima izrekli, recimo, Sulejman Ugljanin i, recimo, Miodrag Zarković. Šta bi se dogodilo?\nAko bi Srbe opisivao kao svet kratkih nogu i tupih pogleda, Ugljanina bi jamačno optužili za šovinizam. Možda bi tad i njegova politička karijera, bar ona beogradska, došla u pitanje. A šta bi se desilo sa Zarkovićem da se usudio da tako piše o Srbima? Zar se još sumnja u to da bi tada pisao u redakciji koja bolje plaća od „Pečata“, da bi često gostovao na „Peščaniku“, ne bi silazio sa srpskih televizija, imao bi dobre šanse da bude novinarski funkcioner, ako već ne u NDNV, a ono negde drugde, učio bi novinarstvu studente na fakultetu, imao pregršt nagrada iz tolerancije? Ukratko, živeo bi mnogo komformije, a mogu da ga zamislim čak i da bi postao i visok, lep i plav.\nZašto bi dakle, pljujući po Srbima, u istovetnom slučaju neko ko se zove Sulejman prošao loše, a neko ko se zove Miodrag, po svoj prilici, dobro? Zato što bi Sulejman bio šovinista, što se u Srbiji, srećom, ne toleriše, dok bi Zarković bio autošovinista, što se, nažalost, ne samo toleriše već i nagrađuje. Otud nevoljno stupam na klizavi teren, gde će moj zaključak ili pokazati da i sam robujem šovinistričkim predrasudama ili će se ispostaviti kako je srpski javni prostor uređen na eminentno šovinističkom diskursu. Naime, onog trenutka kad su šovinizam i autošovinizam počeli da se tretiraju različito, kad se prvi kažnjava, a drugi nagrađuje, u Srbiji je za razumevanje značenja pojedih iskaza zaista postalo važno ko se kako zove.\nElem, Sabahudin Gruhonjić bi, potpisan tim svojim rođenim imenom pod takav iskaz, mnogo lakše i mnogo pre bio raskrinkan kao šovinista. I tada ne bi, bar ne bez ozbiljnog otpora, mogao da predaje na fakultetu, da radi kao dopisinik za ugledni nemački državni radio ili da ima toliko nagrada za toleranciju. Kao Dinko – preko „nacionalno neutralnijeg“ ili makar, u lingvističkoj terminologiji, manje semantički obeleženog oblika imena, Gruhonjić više nije šovinista već autošovinista, koga je od počasti snašlo sve ono što bi Sabahudina zacelo zaobišlo.\nZARKOVIĆEV OKRUG Da je šovinizam postao društveno prihvatljiv oblik javnog diskursa, naravno, ako je usmeren prema većinskom narodu. On postaje čak i veoma poželjan ako ga proizvode ljudi sa imenima kao što su Miodrag i Dinko, odnosno ako se javlja u čistoj formi autošovinizma. Taj tip politički poželjnog diskursa u Srbiji se tokom poslednje dve decenije afirmiše uglavnom preko zapadnih i regionalnih medija, u kojima se, međutim, redovno javlja kao čist šovinizam. On čak preuzima gotove modele koji su u katoličkoj Srednjoj Evropi bili primenjivani unutar antisemitskog diskursa iz 19. i prve polovine 20. veka. Istina, svoje plodno tle on kod nas nalazi u diskursu poznog titoizma, u kome su sve afirmativne forme srpskog nacionalnog bića bile nasilno legitimisane kao jugoslovenske, a sve regresivne kao srpske.\nOtuda je razlika između Gruhonjića i Zarkovića u tome što je Dinko prihvatio taj oblik javnog diskursa. Iz toga je vukao sve privilegije, najpre međunarodne a potom i lokalne. Čineći ga poželjnim autošovinistom, a ne spornim šovinistom, za uverljivost unutar tog diskursa na domaćem terenu bilo mu je potrebno ime kojim se predstavlja, dok bi ga ime koje je dobio po rođenju moglo diskvalifikovati. Za to vreme, Miodrag, odolevajući tom diksursu, pliva uzvodno, sa svim posledicama i nijednom privilegijom koje proizlaze iz toga. Osim privilegije da bude zakovan na stub srama, bez mogućnosti da sam, kao i svako ko bi stao u njegovu zaštitu, svoj stav o Gruhonjiću i RTV Vojvodine objavi u najvećem delu meinstream medija u Srbiji.\nProblem je, međutim, što već po tome Gruhonjić i Zarković ne mogu biti isti. Nisu isti ni po tome što je Gruhonjić, koliko god se predstavljao kao nezaštićena strana, već 13 godina na strani onih koji progone, difamiraju, proskribuju i proteruju iz javnog prostora. Zarković je za to vreme na strani onih koji izmiču poteri, koliko god on sam larmao kao da iza njega stoje divizije. Ako neko misli da to nije važno i da ista pravila važe i za Dinka i za Miodraga, neka se zapita koliko je moguće meriti „princip nepristrasnosti“ onog ko učestvuje u poteri i onog ko joj izmiče. Neka se takođe zapita da li je postojanje poželjnih tipova šovinizma, osim što Dinka i Miodraga čini fundamentalno različitim, nešto što srpski javni prostor očituje kao diskriminatoran i šovinistički, koliko god se taj poželjni šovinizam ispoljavao u formi autošovinizma. I da li taj javni prostor danas više kreira Dinko ili Miodrag, ili je ovaj drugi u njemu incident samo utoliko što je sa svojim „Pečatom“ pretekao? Uostalom, nije li šovinista Sabahudin/Dinko u tom diskriminatornom javnom prostoru ovenčan tolikim nagradama za toleranciju i razvoj građanskog društva, ne predaje li mladim ljudima, radeći i za nemački državni medij, koji bi morao biti rezistentniji prema šovinistima od svih ostalih.\nAko je sve to, na kraju, tako, može li se onda Zarkoviću zameriti što, svestan gde živi i razumevajući pravila koja vladaju unutar javnog prostora, odbija da Gruhonjića i vodeće ljude sa RTV Vojvodine identifikuje kao (poželjne) autošoviniste i raskrinkava ih kao (nepoželjne) autentične šovinističke kameleone?\nOtud ne može biti isto čak ni to kad Zarkovićevi i Gruhonjićevi sličnomišljenici sastavljaju tzv. „crne liste“. Jer, kad ih sastavljaju ovi prvi, to su redovno liste sa imenima onih koji su ih proterali iz javnog prostora, pa otud, zbog nepromenjenog odnosa snaga, one nemaju nikakvog efektivnog značaja. Kad ih sastavljaju ovi drugi, one su isključivo motivisane političkim kriterijumima i na njima po pravilu ne bude ni slova koje po nekog sa druge strane ne ostave posledice.\nZato je Ljilja Smajlović sasvim u pravu kad kaže da je „Zahvalnije (je) i lakše (i bezbolnije, dodao bih; prim. aut.) u današnjoj Srbiji boriti se za prava Danice Vučenić nego Milijane Baletić“, kao što je lakše boriti se za prava Gruhonjića nego Zarkovića. Još više je u pravu kad kaže da „mi novinari moramo uvek i na svakom mestu braniti pre svega princip slobode izražavanja“. Ostaje nam još samo da odgovorimo na najvažnije pitanje: da li u javnom prostoru više prava ima Gruhonjić ili Zarković, Vučenić ili Baletić? Ljilja Smajlović nas ostavlja da naslutimo odgovor, makar pokazujući da je unutar novinarskog meinstreama moguće osuditi šovinizam Dinka Gruhonjića samo ako se on formuliše kao „bezobzirnost prema principu nepristrasnosti u novinarstvu“, utoliko pre što je termin šovinizam rezervisan za Zarkovića i ostale sa crnih lista. I da je, samim tim, u javnom prostoru smisao Gruhonjićevog angažmana moguće približiti određenju šovinizma samo ako se u maniru starih titoističkih simetrija kaže da su Gruhonjić i Zarković isti.


“Zmajevi” odradili online trening | Krajina.BA\n“Zmajevi” odradili online trening\nKako bi ostali u kontaktu i pokušali biti aktivni i u kućnim uvjetima, kako je najavio “Dnevni avaz”, stručni štab planirao je održavanje online treninga za bh. reprezentativce. Selektor Bajević u poruci upućenoj igračima između ostalog je rekao:\n– Ovo što se dešava na svjetskom nivou, nekako nas i zbližava u pokušaju da se što bolje zaštitimo i vodimo računa o primjeni svih mjera koje nam preporučuju medicinski stručnjaci. U doba ograničenog kretanja i napetosti pokušajmo malo da se aktiviramo radeći ono što nam uslovi dopuštaju, na održavanju kondicije i sportskog duha. To će nam biti preduslov za ostvarivanje našeg zajedničkog cilja. Želim da se što prije okupimo i nastavimo rad, a do tada čuvajte svoje i zdravlje drugih.\nKao uvod u videotreninge danas je održan videosastanak s igračima.\n– Zaista smo zadovoljni ovim videosastankom. Bila je to prilika da se svi okupimo bar na ovaj način i vidimo, gdje je ko, kako se provodi vrijeme i šta se radi. Želim istaći da je naš zadatak, prije svega, biti servis i voditi brigu o održavanju forme naših igrača, dok se ne steknu uslovi za rad u klubovima ili u reprezentaciji. Planirali smo da održimo tri online treninga sedmično, a igrači imaju mogućnost da rade individualno ili u grupama. Po njihovoj želji možemo organizovati i dodatne treninge, ali zasad je plan da radimo utorkom, četvrtkom i subotom. U situaciji kada su nam svima ograničeni kretanje i aktivnosti, tu smo kompletan stručni štab i NSBiH da vodimo brigu o potrebama naših igrača – rekao kondicioni trener “Zmajeva” Eldin Jelešković.\nPrethodni članakSalihamidžićevi igrači vraćaju se na teren: Bajern kreće s treninzima\nNaredni članakIgrač Slobode oduševio sugrađane: Livančić ugroženim stanovnicima Viteza kupio po vreću brašna


Kako odreagovati kada se odojče prehladi i kašlje? | roditelji.me\nKako odreagovati kada se odojče prehladi i kašlje?\n23/12/2013 15:44 | by Roditelji.me | 7 Comments\nPitanje od Violete:\nImam bebu od mjesec i 11 dana, već po izlasku iz porodilišta imala je začepljen nosić, stavljala sam fiziološki i koristila pumpicu da očepim nosić, međutim već 3-4 dana javio se kašalj ona je nervozna nekad toliko kad sisa da ne može da jede. Jednom je povratila i preko stolice izbaca sekret, ali mene brine kašalj koji je intenzivniji. Šta da radim? Da li bebicu da povedem kod pedijatra ili da joj dam čaj od sljeza ili možda inhalacija samo sa fiziološkim rastvoromn ili neki sirup za ublažavanje kašlja?\nBebu treba da povedete kod pedijatra koji će u zavisnosti od nalaza odrediti terapiju. Taj uzrast je posebno osjetljiv i pregled je obavezan.\nDanica Pavicevic Sljukic 23/12/2013 at 16:05\nodi kod pedijatra podhitno\nMirjana Pesic Medojevic 23/12/2013 at 17:05\nSamo bez panike.ne mora se odma ni kod doktora trcat\nRoditelji.me 23/12/2013 at 17:05\nOvako male bebe bi trebalo da odu, ipak, a nravno, bez panike\nvioleta21 23/12/2013 at 17:15\nVec bili kod dr.pregled pluca je uredan,rekla da nastavimo sa fizioloskim i pumpicom,ali bebica i dalje kaslje ne tako cesto ali kad pocne ne moze se zaustaviti i mnogo joj smeta\nVioleta Golubovic 23/12/2013 at 18:05\nBili smo nalaz pluca uredan dr.kaze da nastavimo sa fizioloskim i pumpicom,ali kasalj je i dalje prisuran ne tako cest ali kad pocne tesko se zaustavlja bas joj smeta,a ja nemam neko resenje osim da po?em kod drugog dr,i cujem njegovo misljenje i savjet\nVioleta Golubovic 23/12/2013 at 20:05\nJoj ona je meni toliko mala da bih jee tjerala da sisa,svako malo\nJeZeMa 23/12/2013 at 20:40\nJa te savjetujem da bebu povedes, ne kod pedijatra vec, kod neonatologa. U djecijoj bolnici imas neonatolisku ambulantu. Svakog dana je drugi dr, znam da je srijedom dr Rada Rudanovic koja je jako detaljna. Njoj, sigurno, nista nece promaci. Srecno i pozdrav!


Kragujevčani 14/06/2018\tNo Comments beogradblokadaPROTESTprotest u petakprotest zbog poskupljenja gorivasrbija\nProtesti vozača nezadovoljnih cenom goriva od petka potresaju Srbiju. Bilo je blokada puteva, prometnih saobraćajnica, intervenisala je policija, a bilo je i privođenja. Sada, na društvenim mrežama se pojavio poziv koji one koji protestuju poziva da potpuno promene format i vreme protesta.\nGrađani nezadovoljni cenom benzina već nekoliko dana protestuju širom Srbije.Policija je burno reagovala na blokade puteva, pisane su kazne vozačima koji zaustave vozila, a bilo je i privođenja.\nOd petka, kada je sve počelo, vozači su promenili strategiju protesta, nisu zaustavljali vozila već su se kretali minimalnom brzinom, a bilo je i onih koji su šetali i na taj način blokirali saobraćaj.\nPrema poslednjim informacijama, policija je našla način da sankcioniše i takav vid protesta, pa su juče privedena šestorica Čačana, među njima i vetaran sa Košara koji čak ni nema kola, već je došao da protest podrži peške.\nPo društvenim mrežama je zato počeo da se šeruje poziv za veliki protest koji će imati potpuno drugačiju formu od svih dosadašnjih! Akcija pod nazivom „Srbiju spasi, motor ugasi“ održaće se u petak u 17h u Beogradu, a organizatori pozivaju nezadovoljne vozače iz cele Srbije da dođu i blokiraju zgradu Vlade i Skupštine Srbije.\nPrenosimo vam delove ovog poziva:\nAjmo ljudi u petak da pokažemo ovom bednom manipulatoru, lošem glumcu i njegovim pajtašima/kriminalcima koliko nas ima. Ajde da se svi skupimo u Beogradu.\nSkupite četvoro, petoro drugara i podelite troškove puta. Nađemo se na svim prilazima gradu, a onda da polako, saaaasvim polako, krenemo prema okupiranoj nam Skupštini, Zgradi Vlade i ministarstvima.\n#Beograd Petak, 15. jun, u 17h, #blokada zgrade Skupštine, Vlade, Ministarstva i kompletnog centra grada.\nPrevious Previous post: „ODSEKLA SU MI SE KOLENA KADA SAM ČULA RAZGOVOR“ Ceca progovorila o onome o čemu je ĆUTALA 30 godina!\nNext Next post: STRUŽNJACI UPOZORAVAJU: Užice je bilo SAMO POČETAK, jučerašnjih oluja BIĆE JOŠ I SVE VIŠE!


Larve pčele tri dana provode u stadijumu jajeta, bez obzira na to da li se radi o dronu, kraljici ili radilici, a posle 16 do 24 dana one postaju odrasle pčele.\npčelinej larve tokom svog razvitka hrane se uglavnom polenom koji donose radilice sa kojima zapravo nemaju kontakta. Naime, larve su tokom svoga razvoja uglavnom odvojene od ostatka kolonije posebnom membranom.\nRadilice nakon izlaska iz ćelije žive i rade u proseku 30 do 45 dana, dok matica živi i do sedam godina, tokom kojih dnevno izlegne miliona jajašaca.\nPogledajte kako izgledaju prvi dani života jedne pčele:\npcele matica nikako ne moze poloziti milione jajasaca dnevno.u citavoj kosnicu bude najvise do 60 hiljada pcela.\nPcelar Napala im varoa pčelu. To su one male bubice (krpelji) što se vrte okolo dok larva raste.\npcelar Dnevno moze oko 2000 a ne milion.I nije dron nego trut.\nrrr777 Fantastican snimak ... cudo prirode...\nKonac-Mak Oko 26. sekunde može se videti pčelinji parazit Varroa destructor.\ndiyareya Divno! :)\ndragorad ali ali sta se jos vidi na ovom snimku?vide se krpelji koji napadaju mlade larve nazalost to je velika muka nas pcelara u celom svetu . Varoa je opasan parazit koji je jako puno rasprostranjen u celom svetu....\ntrut Dron,nova vrsta u kosnici!!!\nlepo Priroda je cudo...\nza-malo ne snese matica milion jaja dnevno nego 2 do 3 hiljade


The Alchemists Gold – osvojite magične bonuse!\nZa sve ljubitelje slotova sa temom alhemije stiže neverovatan video slot The Alchemists Gold od proizvođača kazino igara Microgaming u saradnji sa 2By2 Gaming studijom. U ovom slotu alhemija, mistična umetnost, pretvara svakodnevne metale u dragoceno zlato. Uživaćete u nekoliko vrsta ekskluzivnih bonus igara sa odličnim isplatama.\nVideo slot The Alchemists Gold ima postavku na pet kolona sa 40 isplatnih linija, sa zavodljivom grafikom i animacijama, a zabava postaje uzbudljivija uz bonus igre prepune akcije. Igrači imaju šansu da biraju između dve runde besplatnih spinova, koje nude različite stepene rizika.\nLjubiteljima slotova sa mističnom temom svideće se uzbudljiva atmosfera magičnih umetnosti pomešanih sa naukom, jer posebne karakteristike simbole pretvaraju u unosne pobede. Divan zvučni zapis prati okretanje kolona slota nudeći herojsku vibraciju.\nVideo slot The Alchemists Gold vas uvodi u magiju i nagrađuje bonusima!\nNa dnu slota se nalazi komandna tabla gde imate priliku da namestite vaše uloge, dok je broj linija fiksan. Na taster Total Bet +/- nameštate visinu željenog uloga, a igru pokrećete na zelenu strelicu koja označava Start. Dostupan je i taster Autoplay, koji služi za automatsku reprodukciju igre.\nDizajn online kazino igre i zvučna podloga su dobro uklopljeni u ovaj slot sa misterioznom temom, kako bi se osigurala primamljiva atmosfera za igranje. Ilustracije srednjovekovnih predmeta imaju kvalitet, a pozadina nagoveštava laboratoriju koja je više magično usmerena nego naučno.\nSet kolona 5×4 u slotu The Alchemists Gold ispunjen je simbolima koji odgovaraju temi igre. Tu su i simboli karata pik, karo, herc i tref. Njih prate simboli cigle, amajlije, krune i pehara, i svi nude isplate vrednosti koje se kreću od x5 do x400 više od vašeg uloga. Posebne karakteristike igre nude dramatične šanse za stvarno povećanje dobitka.\nMagija džoker simbola\nHajde da vidimo šta nas to čeka u Mystery Feature bonus igri. U ovoj igri misteriozna funkcija će nasumično pronaći misteriozne simbole koji će se svi transformisati u jedan od ostalih simbola, osim džoker i scatter simbola. Scatter simbol takođe može da poveća vaš dobitak nagradama koje se kreću u vrednosti od x40 do x1.000 više od uloga, za sletanje tri do pet ovih simbola.\nHeroj ovog slota, alhemičar, je dobrodošao dodatak na kolonama dva i četiri, gde zamenjuje druge simbole, osim scatter simbola. Dakle, jasno vam je da se radi o džoker simbolu. Džoker simbol može da se proširi na celu kolonu, što doprinosi odličnom kazino dobitku.\nUživajte u bonus besplatnim spinovima i misterioznim nagradama u slotu The Alchemists Gold!\nKada se naslagana kolona džokera proširi i dočara alhemičara, on ima moć da transformiše sve simbole na kolonama u zlato. Zlatni simboli imaju potpuno odvojenu tablu za isplatu, sa poboljšanim nagradama koje se kreću od x20 do x2.000 više od vašeg uloga. Ovo je sjajna opcija kada se pojavi u osnovnoj igri, ali je još važnija u bonus rundi.\nVideo slot The Alchemists Gold poseduje i bonus rundu besplatnih spinova, koja se aktivira uz pomoć scatter simbola. Dakle, tri ili više scatter simbola aktiviraju bonus besplatne spinove, i u zavisnosti od broja scatter simbola, možete osvojiti sledeći broj bonus besplatnih spinova:\nTri scatter simbola nagrađuju sa 10 bonus besplatnih spinova\nMožete birati između dva različita formata bonusa, u zavisnosti od nivoa rizika koji je najpogodniji za vašu igru. Tokom bonus besplatnih spinova, Easy funkcija će uticati da se bilo koji džoker simbol na kolonama 2 i 4 proširi i pokrene posebnu karakteristiku alhemičara. To je opcija sa manjim rizikom, ali ako više volite da rizikujete, onda su za vas bonus besplatni spinovi All Gold. Ovde nema dodatne funkcije, ali su svi simboli zlatni tokom bonusa.\nSlot The Alchemists Gold obećava sjajnu zabavu i zadivljujuću igru, posebno za ljubitelje fantazijskih i magičnih slotova. Pravi test na temu alhemije je da li zaista može pretvoriti vaše novčano stanje u zlato. U ovom slotu postoji savršeno dobar novčani potencijal, ali trebaće vam malo strpljenja i upornosti. Bonus igre su zanimljive, a slot je optimizovan za sve uređaje. Igru možete isprobati i besplatno na vašem omiljenom online kazinu.\nMaras!! 07/01/2021 0:17\tu\t7 januara, 2021 0:17\nstari doobri alhemicar je stari slot i davno sam ga igrao ali se secam da mi je platilo odlicno i kao pozitivno jedno iskustvo.Najvise volim kad mi prikaze brdo onih dobitnih linija pa me iznenadi odlicnim dobitkom\nLerma 07/01/2021 0:18\tu\t7 januara, 2021 0:18\ni meni je ostao u pozitivnom secanju .Najjace mi je kad navijam samo da mi da sto vise spinova jer znam da sam zavrsio posao.Pa kad krene da se pretvara u zlatnu boju i skuplja parice sa prepoznatljivim zvukom za dobitak\nČičarito 07/01/2021 13:50\tu\t7 januara, 2021 13:50\nIzgleda da ovaj slot ume bas bas dobro da plati…meni je platio izvanredno i ja sam prezadovoljan kako ovaj alhemicar ume da nagradi.\nNidza007 08/01/2021 7:31\tu\t8 januara, 2021 7:31\nNe znam sta je tebi platio, ali meni je uzeo svaki dinar\nBiska 07/01/2021 21:47\tu\t7 januara, 2021 21:47\nGraficki je odradjen perfektno, i u pravu si, odlican stari slot. Bonus igre sa besplatnim spinovima su pre svega zanimljive i mesto drugacije, pa zatim i jako dobro se moze zaraditi na njima\nQqriku 08/01/2021 15:09\tu\t8 januara, 2021 15:09\nZa zaradu ovako je srednje rangiran oo meni,ali pomazu spinovi ako ih imas\nMara457 07/01/2021 0:20\tu\t7 januara, 2021 0:20\nmeni se kod ovog slota svidelo sto moes da biras kakva ce ti biti bonus igra.Ja sam birala all gold i nisam se pokajala.Cak i na mali bet dalo je dobre parice\nGemo 07/01/2021 21:45\tu\t7 januara, 2021 21:45\nMe i se jedino ne dopada to sto se alhemicar ne pojavljuje na svim kolonama vec iskljucivo na 2 i 4 sto dodatno umanjuje sanse za lepe dobitke\nDzoker 07/01/2021 21:48\tu\t7 januara, 2021 21:48\nMeni je sam dizajn i tema za svaku pohvalu. Jedino sto bih dodao na bonusnigre kod besolatnih spinova , to je mogucnost kuoovine istih, mislim da bi bilo dosta uzbudljivije , a i lakse bi se dolazilo do para\nTeemo 07/01/2021 1:42\tu\t7 januara, 2021 1:42\nPoppy 07/01/2021 1:43\tu\t7 januara, 2021 1:43\nVeoma zanimljiva tematika! Sjajna grafika. Svidja mi se sve u ovom slotu. Sve je savrseno iskombinovano\nLonac 08/01/2021 14:53\tu\t8 januara, 2021 14:53\niskreno jeste super…mada bih dodao jos nekih igara da zacine slot\nDI MARIA 07/01/2021 11:21\tu\t7 januara, 2021 11:21\nSve visenugram Ivu igru i bas za zadovoljan kako plaća i kolike bonuse donosi bas je dobra i moćna\nFlaki 07/01/2021 13:40\tu\t7 januara, 2021 13:40\nSjajan slot pet linija i 40 isplatnih linija…grafika je super….simboli lepo odradjeni….sve je odradjeno na visokom nivou.Preporuke za igru ovog slota.\nAnci3 08/01/2021 7:32\tu\t8 januara, 2021 7:32\nSlot je dobro uradjen, ali ovde dobiti nesto je dzek pot🙄\nMata 08/01/2021 14:22\tu\t8 januara, 2021 14:22\nIako ih nema puno po meni je ovo najbolji slot sa ovom tematikom, bonus runda je odlična a tako i plaća\nboxy 08/01/2021 14:34\tu\t8 januara, 2021 14:34\ntema slota je odlicna 🙂 moze jos specijalnih efekata da se ubaci 😀\nOrangutan 08/01/2021 14:56\tu\t8 januara, 2021 14:56\nPored izgleda koji je vrhunski svidja mi se sto ima i spinove kao bonus igru,mogu da dodaju na ovaj slot mnogo toga i uvek ce ostati zanimljiv\nGurkuf 08/01/2021 16:46\tu\t8 januara, 2021 16:46\nMmmm pa mogu vam reći prijatno sam iznenadjen kako grafikom tako i temom. Pretvaranje platine u zlato zvuci bas primamljivo\nRodrigo 08/01/2021 16:49\tu\t8 januara, 2021 16:49\nVeoma zanimljiv slot. Najbolji deo je kada se pojavi alhemicar on sve simbole pretvara u zlato. Grafika je odlicno odradjena\nSreca 08/01/2021 22:06\tu\t8 januara, 2021 22:06\nSjajna igra magije gde sve pretvaramo u zlato.Igra sadrzi sve potrebno da bi bila savrsena ,bonus igre sa dve vrste besplatnih spinova,dzokere koji neverovatno sve simbole pretvaraju u zlato…A i novcani potencijal je sjajan!\nDI MARIA 09/01/2021 13:53\tu\t9 januara, 2021 13:53\nOdlična grafika i stvarno je moćna igra obožavam da je igram\nBabilon 09/01/2021 15:03\tu\t9 januara, 2021 15:03\nDefinitivno su najzanimljiviji slotovima sa nekim boljim temama.Zaradjujes a i zabavljas se.\nSomi 09/01/2021 20:10\tu\t9 januara, 2021 20:10\nOdlican slot,cesto ga igram,sve je uradjeno odlicno i grafika,i simboli kao i tema slota,i najvaznije dobro placa.\nDI MARIA 10/01/2021 14:29\tu\t10 januara, 2021 14:29\nDobra i sjajna grafika i muzika mi se bas dopala obožavam je\nŽare 10/01/2021 20:08\tu\t10 januara, 2021 20:08\nNije loša, solidno plaća\nPaki 10/01/2021 21:13\tu\t10 januara, 2021 21:13\nSamo ako si strpljiv i uporan ovo je pravi slot…ovo moze tako dobro da plati.


Od malih boginja obolelo 2.670 građana, 29 slučajeva u Novom Sadu | (Vesti - 27.02.2018) Novi Sad\n27.02.2018 u 14:47h\nOd malih boginja obolelo 2.670 građana, 29 slučajeva u Novom Sadu\nU Srbiji, uključujući i teritoriju nadležnosti Zavoda za javno zdravlje Kosovska Mitrovica, od početka oktobra prošle godine registrovano je 2.670 slučajeva malih boginja.\nNajmlađa obolela osoba ima 15 dana, a najstarija 65 godina, objavljeno je na sajtu Instituta za javno zdravlje "Milan Jovanović Batut".\nOd početka januara 2018. godine epidemije malih boginja prijavljene su na teritoriji grada Novog Sada (29 obolelih), grada Leskovca (70 obolelih), grada Smedereva (13 obolelih), opštine Surdulica (126 obolelih), opštine Šabac (28 obolelih), naselju Mehovine na teritoriji opštine Vladimirci (tri obolela) i selu Žitni Potok na teritoriji opštine Prokuplje (devet obolelih).\nNajveći broj obolelih je u uzrasnim grupama mlađim od pet i starijim od 30 godina.\nVećina obolelih osoba, njih 94 odsto, je nevakcinisana, nepotpuno vakcinisana ili nepoznatog vakcinalnog statusa. Od ukupnog broja obolelih, 33 odsto je bilo hospitalizovano ili je hospitalizacija u toku.\nOd težih komplikacija malih boginja registrovano je zapaljenje mozga kod jedne i upala pluća kod 301 oboljele osobe, dodaju iz "Batuta".\nPrvi smrtni ishod od malih boginja registrovan posle 20 godina u Srbiji evidentiran je 27. decembra prošle godine da bi potom, prema podacima "Batuta", još četiri osobe preminule zbog komplikacija izazvanih morbilama.\n15.12.2017. - U Novom Sadu troje obolelo od malih boginja\nPovezane teme Batut epidemija institut za javno zdravlje srbije male boginje morbile morbili\npre 1307 dana i 7 sati\ndakle u Novom Sadu 29 obolelih a u celoj Vojvodini 56.\nIpak je dobro živeti u Vojvodini


UNINP – Vlada Srbije potvrdila da su naše diplome u potpunosti validne - Sandzaklive | © 2010\nUNINP – Vlada Srbije potvrdila da su naše diplome u potpunosti validne\nPovodom pisanja pojedinih medija o navodno spornim doktoratima sa državnih i nedržavnih univerziteta u Republici Srbiji, gdje je spomenut i Internacionalni univerzitet u Novom Pazaru, obavještavamo javnost o sljedećem:\nKomisija za akreditaciju i provjeru kvaliteta kojoj je istekao mandat nije nadlježna za provjeru vjerodostojnosti diploma. Isključivu nadlježnost za ocjenu validnosti diploma na svim nivoima studija ima Ministarstvo prosvjete Republike Srbije, odnosno Vlada R. Srbije.\nStoga podsjećamo da je 2017. godine Vlada Republike Srbije donijela Zaključak u kojem se navodi da su diplome Internacionalnog univerziteta u Novom Pazaru u potpunosti validne, te da se mogu koristiti kao dokaz o stečenom visokom obrazovanju prilikom zasnivanja radnog odnosa i vršenja izbora u zvanje na univerzitetima, kao i da su tako stečene diplome validne i u postupku akreditacije na sva tri nivoa studijskih programa, osnovnim akademskim, master i doktorskim studijama.\nSvi diplomci koji su nezakonito osporavani mogu ostvariti i ozbiljnu materijalnu naknadu pred nadlježnim sudovima za nanošenje štete.\n0 # Aga 2018-06-07 20:17\nSmijesno kad se sam covjek hvali, i ja sam nekad isao u tu skoli i nikad nisam dobio doktorsku diplomu\n-2 # Olivera 2018-06-07 20:19\nSta je Vladi Srbije drugo i preostalo, nego da potvrdi validnost diploma UINP. Sa Zukijem nema sale. Svaka mu cast na istrajnosti i borbenosti. Takvog coveka treba staviti u Vladu, jer za razliku od nekih fikusa u njoj (ne mislim na Rasima samo da znate) Zuki je pojam sposobnosti i delanja.


6 savjeta za kupovinu polovnog automobila - UNIQA Osiguranje \nKupovina automobila nije jednostavan posao, posebno ako ste se odlučili da uzmete auto od privatne osobe. Iako kupovinom polovnog automobila možete znatno uštediti, ovaj proces je dosta komplikovaniji i podrazumijeva različite provjere, krenuvši od vlasničke dokumentacije pa do samog stanja automobila. Na našim prostorima polovni automobili se mnogo češće kupuju nego novi, a samim time na tržištu se nalaze mnoga vozila u čije porijeklo, stanje i pređenu kilometražu se ne možemo pouzdati, posebno ne na prvi pogled. Zato je prije kupovine željenog modela auta bitno obratiti pažnju na slijedeće stvari:\nIako je auto koje je već imalo vlasnike najbolje kupiti od nekog u koga imate povjerenje, takva prilika se ne ukazuje često. Najveći izbor polovnih automobila u današnje vrijeme ćete pronaći u online oglasnicima ili na takozvanim auto pijacama, no da bi ste bili sigurni u svoj izbor, ova ćete auta morati detaljno provjeriti, bilo da se radi o pređenoj kilometraži ili vlasničkoj dokumentaciji. Bitno je spomenuti da ćete ovako naići na mnogo preprodavača kojima je u cilju da što brže prodaju auto, pa se nemojte zalijetati u kupovinu, čak i ako po povoljnoj cijeni nađete vrstu i model auta koji odavno priželjkujete.\nProvjerite ponudu na tržištu i uporedite cijene određenog automobila kod različitih prodavača kako bi ustanovili realnu cijenu željenog modela. Više cijene nekad mogu značiti da je auto zaista u izvrsnom stanju, a ne da vas neko želi prevariti pa na taj način, dugoročno gledano, ustvari možete i uštediti.\nAko naiđete na posebno nisku cijenu automobila, to može značiti da je auto pretrpilo oštećenja koja nisu vidljiva na prvi pogled, te da prodavači već duže vremena traže kupca kojem će ga napokon prodati.\nProvjera vlasničke dokumentacije\nZa adekvatan i detaljan pregled vlasničke dokumentacije automobila nije dovoljan samo uvid u saobraćajnu dozvolu. Saobraćajna dozvola nam daje informacije o tome da li je auto uvezeno, o broju vlasnika u BiH i koliko je dugo prodavač bio u vlasništvu određenog vozila. Ipak, ono što je isto bitno provjeriti je i da li automobil koji kupujete imate certifikat o homologaciji kojeg bi danas trebao imati svaki uvezeni automobil.\nOvaj dokument je garant da osnovni podaci o vozilu odgovaraju stvarnom stanju auta te da su tehnički pregled auta pri uvozu obavili certificirani tehničari i stručni saradnici za homologizaciju u BiH.\nŠto se tiče tehničkih specifikacija auta kojeg želite kupiti, te informacije možete dobiti kod bh. zastupnika koji su ovlašteni za prodaju određenih brendova automobila.\nAko vam se i nakon ovih provjera nešto učini sumnjivim, pouzdane podatke možete dobiti jedino u policiji i zvaničnim institucijama.\nOno što vam reći svaki vlasnik polovnog automobila ali i automehaničar, jeste da nikada ne kupujete auto koje prethodno niste provozali. Ovako ćete sami najbolje provjeriti da li prodavač govori istinu i otkriti eventualne nepravilnosti u radu motora, kočnica i amortizera pa do 'sitnijih' detalja kao što su ispravnost klima uređaja, sigurnosnih pojaseva ili prozora. Testna vožnja bi trebala trajati duže od nekoliko minuta te podrazumijeva vožnju pri različitim brzinama i na različitim cestama. Tako ćete otkriti koliko je vozilo stabilno, te testirati kočnice i kompaktnost amortizera.\nAko niste sigurni u svoju procjenu, sa sobom u probnu vožnju povedite automehaničara ili auto odvezite u specijalizirani servis. Nakon stručne procjene ćete najlakše odrediti da li vam se kupovina isplati ili je ipak bolje da za istu cijenu potražite drugo auto.\nTakozvano vraćanje kilometraže je jedna od najčešćih prevara kod kupovine polovnog auta. Ovim trikom se koriste bivši vlasnici i preprodavači automobila i kod nas i u inostranstvu, pa za početak napravite jednostavan test i uporedite starost automobila sa prikazanom kilometražom. Što je automobil stariji, a pređena kilometraža manja, to više možete biti sigurni u manipulaciju pređenim kilometrima.\nBitno je spomenuti da kada kažemo starost automobila, tu ne mislimo nužno na godinu proizvodnje, nego na opšte stanje vozila koje kupujete. Enterijer auta vam može otkriti mnogo o tome koliko je auto zaista provelo na cesti. To može biti izlizanost sjedala i potrošenost mehanizma za podešavanje, ali i pohaban izgled papučica za gas, kvačilo i kočnicu. Isto tako, obratite pažnju na izlizanost obruča volana i ručke mjenjača jer vam i to može otkriti da je stvarna pređena kilometraža mnogo veća od prikazane. S druge strane, i neuobičajeno nova sjedala, nove papučice ili mjenjač mogu značiti da ih je stari vlasnik namjerno zamijenio da prikrije stvarno stanje.\nOva prevara se nekad može otkriti i provjerom guma. Stari vlasnik na vozilo može staviti potpuno nove gume ili one koje su ravnomjerno izlizane. Da je prevara s gumama jako česta, mogu nam potvrditi i online oglasi u kojima se često prodaju baš takve, ravnomjerno istrošene automobilske gume.\nDa li se radi o ukradenom automobilu?\nNa našim prostorima ova pojava nije rijetka, a posebno se kradu pa preprodaju automobili proizvedeni u Njemačkoj, kao što su različiti modeli VW Golfa, Audija ali i skupih Mercedesa i BMW-a. Ovi se automobili prodaju s prekucanim brojem šasije, a nekad se mogu prepoznati i na prvi pogled ako primjetite potpune nove brave, oplate i zamijenjena automobilska stakla. Ipak, iskusni preprodavači ukradenih vozila znaju dobro sakriti tragove krađe, pa je najbolji način da s dokumentacijom odete na provjeru u policiju.\nKupoprodajni ugovor i auto osiguranje\nNakon što se dogovorite oko cijene i odlučite za kupovinu auta, ispunjavate kupoprodajni ugovor koji se, uz vaš i potpis bivšeg vlasnika, ovjerava kod notara. Nakon što ovjerite ugovor, vozilo trebate odjaviti od starog vlasnika i prijaviti na sebe, te platiti porez.\nPolisu obaveznog osiguranja od automobilske odgovornosti možete uz dogovor preuzeti od prethodnog vlasnika, no na to niste obavezni. Isto pravilo se odnosi i na kasko osiguranje, no u oba slučaja je obavezno da svoju osiguravajuću kuću obavijestite o ovim promjenama te na vrijeme dostavite kupoprodajni ugovor.\nImajte na umu da obavezno osiguranje od automobilske odgovornosti pokriva samo eventualne štete koji prouzrokujete drugim učesnicima u nesreći, pa ako već nemate jednu, ugovaranje vlastite polise kasko osiguranja se preporučuje i u slučaju kupovine starijeg polovnog vozila.\nPopravke na autu su skupe nevezano o kakvom autu se radi, a prednost ugovaranja vlastite polise kasko osiguranja je da uz to povoljno možete ugovoriti i dodatna osiguranja kao što je osiguranje auto stakala i ostvariti bonuse odnosno popuste na osnovnu premiju osiguranja koji mogu iznositi i do 50 posto.\nApsolutno sigurni uz UNIQA pakete obaveznog i dobrovoljnog auto osiguranja\nI osiguravajuće kuće u BiH često imaju posebne ponude za stare i nove klijente, pa odvojite malo vremena da pogledate šta određena osiguranja nude kod sklapanja polise auto osiguranja. Ovako možete pronaći ono što vam najbolje odgovara, uštediti novac, a možda ostvariti i neke nove pogodnosti kada je u pitanju auto osiguranje.\nUNIQA osiguranje u BiH u svojoj ponudi ima različite polise kada je u pitanju obavezno auto osiguranje i registracija, ali i dva paketa dobrovoljnog osiguranja, Full kasko i Kasko 4+.\nSvojim osiguranicima nudimo i plaćanje na rate, a tu su i dodatne pogodnosti za članove UNIQA Loyalty kluba. Pored navedenih osiguranja, za vlasnike automobila nudimo putno osiguranje i UNIQA S.O.S. Pomoć na putu koja obezbjeđuje besplatnu organizaciju pomoći na putu i to neograničen broj asistencija godišnje, 24 sata dnevno, 7 dana u sedmici bilo gdje u zemlji i Evropi. Kupovinom ovih polise osiguranja do 31. augusta ostvarujete mogućnost učešća u velikoj ljetnoj nagradnoj igri “Misli na sigurno putovanje!”\nPutem jednostavne kontakt forme na web stranici UNIQA osiguranja možete zatražiti i ponudu za obavezno i dobrovoljno osiguranje vašeg automobila, a odgovore na sva pitanja možete dobiti putem maila ili pozivom na UNIQA Non-Stop dežurni telefon +387 33 289 000.\nPutovati u autu sa djecom se znatno razlikuje od solo putovanja odraslih. Međutim, uz malo planiranja, porodično putovanje može postati prava avantura. Donosimo vam par savjeta kako ćete svi uživati u dugoj vožnji.\nMnogi od kvarova zbog kojih nas automobil iznenada „iznevjere“ mogu se i izbjeći uz malo preventivnog djelovanja, te vam donosimo pregled najčešćih uzroka kvara na automobilu i šta možemo uraditi da ih spriječimo.\nMnogo vremena, novca i pažnje posvećujemo održavanju i uljepšavanju naših vozila ali jeste li se ikada zapitali otkud tolika ljubav prema njemu? U nastavku saznajte nekoliko razloga vezanosti čovjeka za njegov automobil.\nProdaja automobila mnogima predstavlja mukotrpnu proceduru koja pri tome oduzima i mnogo vremena i živaca. Kako bi što brže i uspješnije prodali automobil, donosimo vam par savjeta kako da se najbolje pripremite!\nVrijeme je za zamjenu guma na automobilima! U nastavku teksta provjerite šta trebate znati o kupovini ljetnih guma, kada je vrijeme za nove gume te šta uraditi sa zimskim gumama do sljedeće zime!\nIako se za svaki ozbiljniju sumnju u ispravnost automobila uvijek preporučuje odlazak stručnjaku, svako od nas može naučiti nekoliko jednostavnih i praktičnih radnji koje produžuju "životni vijek" automobila.\nVječno pitanje izbora između "benzinca" ili "dizelaša" je dobilo na konkurenciji – pogon na autoplin. Donosimo vam najveće prednosti, ali i nedostatke autoplina ukoliko ste razmišljali o ovoj alternativi.\nNaročito tokom ljetnog perioda, veliki broj nesreća uzrokovan je zbog neopreza i umora vozača. Kako bi vaše putovanje učinili sigurnim, izdvajamo najčešće greške koje vozači čine.\nPriprema vozila za ljetne uslove jednako je važna kao i priprema za vožnju tokom zime. Donosimo vam par praktičnih savjeta kako ćete još više uživati u vašem automobilu tokom ljeta.\nDan zaljubljenih je idealna prilika da se sa svojom boljom polovinom uputimo u romantični bijeg u drugi grad ili relaksirajući vikend na moru, a prigodan poklon će putovanje učiniti dodatno nezaboravnim!\nAko posjedujete automobil ili ga uskoro planirate nabaviti, onda znate da prema zakonu svi vlasnici i korisnici vozila moraju imati i obavezno osiguranje od automobilske odgovornosti.\nAko ste se i ove godine odlučili za putovanje na odmor u vlastitom automobilu, donosimo vam par savjeta šta da provjerite prije polaska na put, kako bi sigurno stigli na vaše odredište.\nKvar na autu je zadnje što želimo i prije polaska na duže putovanje, predlažemo da još jednom provjerite ispravnost i sigurnost vašeg automobila, naročito ako putujete po zimskim uslovima.


PC Press » PC #68 | Uvodnik\nPC #68 > Komentari\nPC #68 | Dejan Ristanović\nPosle "decenije snalaženja", domaće računarsko tržište se polako uklapa u legalne okvire. Počelo je od hardvera, koji se sve manje prodaje uz izbegavanje poreza, "crne" i "bele" magacine, otpremnicu koja zamenjuje račun i ostale "lepote". Za pojedinačne kupce to znači da opremu plaćaju za 20% više, ali dobijaju regularnu garanciju, a sve je popularnija i kupovina na kredit. Sivo tržište, naravno, neće odmah odumreti, a neki deo robe uvek će prolaziti tim kanalima - i u Nemačkoj se "na preporuku" oprema može dobiti vrlo povoljno, s tim što je isporuka u stanu na periferiji Minhena. Vlada bi mogla da ubrza sređivanje stanja na IT tržištu kada bi smanjila ili ukinula poreze na informatičku opremu, što je mera koja se primenjuje u Evropskoj Uniji i mnogim zemljama, iz jasnih razloga: računari su neophodni za unapređenje poslovanja, pa država stimuliše ne samo nabavku i korišćenje kompjutera u firmama, već i informatičko obrazovanje zasnovano na kućnom PC-ju.\nLegalizacija softverskog tržišta biće krupniji zalogaj: hardver je kupovan bez plaćanja poreza, a softver "kupovan" bez plaćanja bilo čega. Navika da su programi besplatni je uništila perspektivnu industriju domaćeg softvera i učinila da nijedan operativni sistem ili softverski paket za najšire tržište nije lokalizovan, uz časni izuzetak Microsoft Office-a 97. Koliko su za takvo stanje "zaslužni" korisnici računara, koji su lako ubedili sebe da "mi nemamo para za softver" (kada bi oprema mogla nekako da se umnožava, kao u "Vrtu Rame" Artura Klarka, odjednom bi postalo opšte poznato da mi nemamo para ni za hardver), toliko su "pomogle" i softverske firme koje su žurile da primene sve moguće sankcije, a oklevale da ih ukinu. Recimo, moja Universal MSDN pretplata je u maju 1999. godine "zamrznuta" bez reči objašnjenja, a ni nekoliko meseci nakon ukidanja sankcija nema "automatskog odmrzavanja", već treba zvati, slati faksove, čekati... Sreća je što su predstavnici tih firmi iz susednih zemalja imali razumevanja za ono što se dešavalo, inače je pitanje kako bismo uopšte pisali o softveru tokom prethodnih godina.\nŠta je bilo, bilo je - nadam se da ćemo već u sledećim brojevima "PC"-ja imati prilike da pišemo o akcijama kupovine softvera pod posebno povoljnim uslovima ("amnestija"), prodaji licenci uz nove računare i korišćenju legalnog softvera u firmama, a onda i na kućnim računarima. Posle toga dolazi onaj lepši deo priče u vidu lokalizacije, prevedenih uputstava, podrške... imaćemo čime da se bavimo. Vidimo se 5. jula!


Radnici dobili 13.platu, čekaju novi hibridni model 500L - Glas Šumadije\nNaslovna > Društvo > Radnici dobili 13.platu, čekaju novi hibridni model 500L\n05/01/2022 05/01/2022 865Ostavi komentar na Radnici dobili 13.platu, čekaju novi hibridni model 500L\nIako u kragujevačkom Fijatu još nema zvaničnih informacija o novom modelu i planu proizvodnje za ovu godinu, u sindikatu „Nezavisnost” fabrike Fijat Krajsler automobili Srbija očekuju da će tokom 2022. startovati proizvodnja novog hibridnog modela fijata 500L.\nPrema rečima glavnog poverenika sindikata „Nezavisnost” u Fijatu Zorana Stanića, radnici su trenutno na plaćenom odsustvu do 13. januara, kada se očekuje nastavak proizvodnje.\n„Prvi je taj što smo dobili 13. platu. Neko ko planira da zatvori fabriku ili ima finansijskih poteškoća, ne isplaćuje zaposlenima dodatni bonus u vidu 13. plate. Druga stvar, od dobavljača smo čuli da se za ovu i narednu godinu najavljuju za Fijat velike porudžbine. I kao treće, čuli smo i od predsednika Srbije da nas očekuju lepe vesti”, rekao je Stanić.\nDodao je da je, ipak, deo zaposlenih u strahu pošto u poslednje vreme kruže priče da se fabrika u Srbiji zatvara i da se seli u Brazil, Rusiju, Italiju ili Poljsku, ali da o tome zvaničnih informacija nema.\n„U 2021. godini smo proizveli nešto više od 20.000 automobila, što je više u odnosu na prethodnu godinu, a očekujemo da će taj plan proizvodnje biti i u ovoj godini. Radnici su tokom prošle godine prosečno radili pet radnih dana u mesecu, što je neka uobičajena dinamika”, objašnjava Stanić.\n„Fabrika sigurno nema finansijskih poteškoća, čim isplaćuje 13. platu. Mi dobijamo delove na vreme. I druge zemlje, čak i fabrike u Nemačkoj i Francuskoj su u problemu, a mi za sada radimo, koliko toliko”, naveo je on.


Za početak, da odgovorim na osnovna pitanja: šta je brend? I šta je brendiranje?\nVrednost koju ima neki proizvod, usluga ili ličnost. Slika, ideja, emocija ili informacija koju potrošači vezuju za proizvod i zbog toga odlučuju da ga kupe.\nStvaranje prepoznatljivosti kompanije, proizvoda ili usluga (grafički elementi, kopirajting, promocija).\nSvaki brend ima (treba da ima) fizičke i apstraktne elemente.\nFizički su, logično, vidljivi: ime, logo, dizajn i svi jedinstveni grafički elementi.\nApstraktni su emocije, asocijacije ili ideje koje se javljaju prilikom razmišljanja o nekom brendu.\nOvde ćemo se zadržati.\nDakle, brendiranje ne podrazumeva samo izradu logoa i ambalaže.\nTo je proces koji počinje kada se javi ideja o poslu i prilično sam sigurna da se ne završava.\nDa li ste nekada razmišljali o tome koliko je važna priča o brendu?\nPoznato je da je Bil Gejts napustio Harvard da bi osnovao Microsoft i postao jedan od najbogatijih ljudi u svetu.\nTu je i Mark Zakerberg koji je pokrenuo Facebook iz studentske sobe, takođe na Harvardu.\nZatim priča o poslovnim porazima i neverovatnom uspehu Stiva Džobsa. Između ostalog, priča o tome da nikada nećemo saznati kako je Džobs izabrao naziv Apple, takođe je deo brenda.\nEvo još nekih priča o nazivima brendova:\nKompanija Amazon prvo je nazvana Cadabra. Međutim, osnivač Jeff Bezos odlučio se za Amazon, zbog slova A, da uvek bude u vrhu, ali i zbog reke – najduže i najegzotičnije.\nGoogle je u početku bio Googol. Sve dok nije napravljena greška u upisivanju naziva prilikom zakupa domena. I tako je ostao Google.\nHP (Hewlett-Packard) kompanija naziv je dobila po početnim slovima prezimena osnivača (Bill Hewlett i Dave Packard). Međutim, pošto je bilo teško odlučiti koje slovo će biti prvo, bacali su novčić i sada svi znamo ko je pobedio,\nIKEA je dobila ime po početnim slovima osnivača i njegovom rodnom mestu: Ingvar Kamprad / Elmtaryd Agunnaryd.\nLG – svi greše kada misle da je naziv nastao ot slogana koji glasi Life’s good. Međutim, prvobitni naziv ove kompanije bio je Lucky Goldstar pa je danas poznata kao LG.\nZanimljivo je sve ovo.\nKoja je priča o tvom brendu?


Besplatni eRačuni firmama tokom vanredne situacije prouzrokovane korona virusom - Televizija Leskovac\nDRUŠTVO KORONAVIRUS PRIVREDA\nBesplatni eRačuni firmama tokom vanredne situacije prouzrokovane korona virusom\nFirmama koje do sada nisu koristile eRačune, ali se od 16. Marta 2020. registruju na servis Moj-eRačun, biće omogudeno besplatno slanje eRačuna tokom perioda vanredne situacije uzrokovane korona virusom (sve do prestanka opasnosti od širenja zaraze korona virusom i obustavljanja vanredne situacije), besplatno postavljanje radnog procesa razmene eRačuna, pristup servisu sa bilo koje lokacije (moguć rad od kuće), status primljenih i poslatih eDokumenata u realnom vremenu, pomoć kod preuzimanja i slanja eRačuna, pouzdana dostava s povratnom informacijom i veća likvidnost zbog tačnog vremena dostave računa.\nKuće, s obzirom na to da je pristup uslugama servisa moguć sa bilo koje lokacije. U slučaju da preduzeća ne koriste uslugu eArhiva ili nisu upoznata kako joj mogu pristupiti sa mobilnog uređajem ili kućnog računara, kako pretraživati primljene i poslate eRačune ili kako osigurati pristup eArhivi drugim zaposlenima, tehnička služba servisa Moj-eRačun biće dostupna za postavljanje radnih procesa i on-line ili telefonske konsultacije tokom celog perioda za vreme vanredne situacije, isto kao i do sada.\nAko Vam treba savet ili podrška, kontaktirajte nas pozivom na brojeve: 066 8103056, 066 8103053, 064 8893033.\nTags: eRačun, firme, PRIVREDA\nApoteka „Benu“ dežura u nedelju za najstarije sugrađane od 4h


Sigurnosna Vrata A COMFORT 132 KAPRIZ 960X2050 BELA ( levo otvaranje) | Jonimpex d.o.o.\nPočetnaStolarijaSpoljna stolarijaSigurnosna vrataSigurnosna Vrata A COMFORT 132 KAPRIZ 960X2050 BELA ( levo otvaranje)\nSigurnosna Vrata A COMFORT 132 KAPRIZ 960X2050 BELA ( levo otvaranje)\nVrata serije NOVA namenjena su za ljude koji racionalno koriste svoj budžet. Ova vrata kombinuju u sebi elegantan izgled,nivo zaštite i dostupnu cenu. Možete biti uvereni da će se ona odlično uklopiti u Vaš enterijer. Dvostepeni izolovani profil štoka i dobro izolovano krilo odlično štiti Vaš dom strujanja vazduha, buke, mirisa i naravno nepoželjnih gostiju.\n*Dimenzija vrata: 960×2050\n*Brave: donja cilindar SAP/gornja sef KEDR, opciono MUL-T-LOCK/SECUREMME\nŠifra proizvoda: 46382 Kategorije: Sigurnosna vrata, Spoljna stolarija, Stolarija Oznake: dupla vrata sigurnosna, pvc vrata, sigurnosna vrata, spoljna vrata, vrata\nPVC prozor 160 x 140\nPVC VRATA, Spoljna stolarija, Stolarija\nPVC sobna vrata 210 x 90\nŠIFRA ARTIKLA: 55022


Kompanija Oppo, jedan od giganata industrije mobilnih telefona, gasi svoju najjaču, R liniju mobilnih telefona. Usporedbe radi, ovo je u rangu gašenja Mi linije kod Xiaomija, dakle velika vijest i krupna promjena prodajne filozofije.\nR linija je u proizvodnji gotovo puno desetljeće i obilježila je kompaniju koja ih je iznjedrila. Kvalitetni, pouzdani i vrlo traženi modeli ove serije predstavljali su osnovu nastupa na tržištu. Oppo je, međutim, u međuvremenu predstavio dva impresivna pametna telefona, Find X i Reno, koji će zamijeniti seriju R.\nOba nova modela sam su svjetski vrh, impresivnih karakteristika koje predvode moćne kamere i najjači procesori na svijetu. Oppo Reno je tek predstavljen pred neki dan i još nije u slobodnoj prodaji, a Oppo Find X sa skrivenom kamerom iza kliznog mehanizma posebna je priča.\nU ovom članku:Find X, Oppo R19, Oppo Reno


Ericssonovo takmičenje za studente programere (prijave do 31.1.2010.) - Forum Sveta kompjutera\nEricssonovo takmičenje za studente programere (prijave do 31.1.2010.)\n25.1.2010, 13:45 #1\nKompanija Ericsson organizuje takmičenje u razvoju aplikacija za studente programere u Evropi i Kini. Ovo takmičenje je odlična prilika za studente programere da se oprobaju u svetu telekomunikacija i dobiju šansu da osvoje glavnu nagradu u iznosu od 20.000 EUR.\nZainteresovani studenti treba da sa prijateljima oforme timove sačinjene od 2 do 4 člana i prijave ih za takmičenje do 31.januara 2010.Svaki tim pronalazi kontakt za podršku i konsultacije u okviru neke kompanije, a zatim osmišljava ideju koja se odnosi barem na jednu od kategorija iz teme „Svakodnevni život:održiv – društven – zabavan“.\nTakmičenje se odvija u dve faze.Prva faza se završava nominacijom četrnaest prvih timova koji će kao nagradu dobiti mobilne telefone.Tokom finalne faze, najbolja tri tima osvajaju novčane nagrade od 20.000, 15.000 i 10.000 EUR koje će im biti dodeljene na svečanoj dodeli Ericsson nagrada za najbolje aplikacije u junu 2010.\nNajbolje timove će izabrati specijalni žiri, sačinjen od tima stručnjaka iz različitih kompanija, koji će ocenjivati aplikacije - radne prototipove - na osnovu unapred određenih kriterijuma, a zatim ih izložiti u izložbenom prostoru Ericssonovih laboratorija radi testiranja beta verzije.Pobedničke aplikacije mogu da postanu i komercijalne ukoliko uspešni timovi, zajedno sa malim ili srednjim preduzećem sa kojim su dogovorili saradnju, uspeju da lansiraju komercijalne aplikacije.\nSve potrebne informacije i registracija dostupni su na sajtu www.EricssonApplicationAwards.com.


prodavci - Ozonpress :: internet portal\nLidl raspisuje konkurs za 1.000 prodavaca\nKompanija Lidl Srbija sutra raspisuje konkurs za zapošljavanje više od 1000 prodavaca u velikom broju gradova širom Srbije. Ovaj prvi savremeni diskontni lanac u našoj zemlji, operativno poslovanje će započeti tokom 2018. godine, istovremenim otvaranjem između 10 i 20 prodavnica....\nNaša čitateljka iz Mrčajevaca nam je uputila pismo u kome upozorava na bezbednosne rizike na delu puta kroz ovo selo gde se nalaze prodavci voća i povrća. Pismo prenosimo u celosti. Obraćam vam se zbog problema sa kojim se susrećem najviše ujutru oko 7:30h, kada vozim decu ...


Vule Žurić – Bookvar\nLjosa u Novom Sadu: "Ne dozvolite da vama manipulišu"\nTagged Vule Žurić\nPromocija zbirke priča „Forenzika Itake“ Vuleta Žurića održana je u Delfi knjižari u SKC-u. Osim autora, o knjizi su govorili književnica Ljubica Arsić i urednik u Laguni Dejan Mihailović. Ovo je presek najb...\nKnjiga „Forenzika Itake“ predstavlja izbor najboljih priča jednog od najznačajnijih savremenih srpskih pisaca Vuleta Žurića iz zbirki „Umri muški“, „Dvije godine hladnoće“, „U krevetu sa Madonom“, „Valceri i sn...\nVule Žurić gost DKSG\nU četvrtak, 18. aprila sa početkom u 19 časova u klubu Magistrala (Dom kulture Studentski grad) gostovaće Vučle Žurić, dobitnik Vitalove nagrade Zlatni suncokret za 2018. za roman Pomor i strah. Na tribini ć...\nVule Žurić je dvadeset drugi laureat prestižne Vitalove književne nagrade „Zlatni suncokret“. Priznanje je dobio za roman „Pomor i strah“. Svečanost uručenja nagrade održana je 21. februara, a pored nagrađenog ...\nVitalova nagrada Vuletu Žuriću za roman “Pomor i strah”\nVitalova nagrada „Zlatni suncokret“ za 2018. godinu pripala je Vuletu Žuriću za roman „Pomor i strah“ u izdanju Lagune. Dvadeset i drugi put fabrika Vital iz Vrbasa dodeljuje ovu književnu nagradu za najbolj...\nOdržana promocija romana “Pomor i strah” Vuleta Žurića\nPromocija novog romana Vuleta Žurića „Pomor i strah“ održana je 28. avgusta u Delfi Caféu, u SKC-u. Pred mnogobrojnom publikom, pored autora, govorili su književni istoričar Vladan Bajčeta i urednik knjige Deja...\nPromocija knjige „Pomor i strah“ Vuleta Žurića biće održana u utorak 28. avgusta od 18 sati u Delfi Caféu u SKC-u, Kralja Milana 48. Tema Žurićevog novog romana je epidemija kuge koja je zahvatila Srem kraje...\nOd ovog petka u prodaji će se naći novi roman Vuleta Žurića „Pomor i strah“. Tema Žurićevog romana je epidemija kuge koja je zahvatila Srem krajem 18. veka, a koja je odnela samo u toj varoši preko 2500 živo...


NBS: Stopa kontracikličnog zaštitnog sloja kapitala nepromenjena | Nova Ekonomija\nNBS: Stopa kontracikličnog zaštitnog sloja kapitala nepromenjena\nStopa kontracikličnog zaštitnog sloja kapitala za Srbiju zadržana je na nepromenjenom nivou, saopštila je Narodna banka Srbije (NBS). Ona će kako se napominje i dalje iznositi nula odsto.\nOvu odluku doneo je Izvršni odbor NBS, na sednici održanoj 11. marta i objašnava je činjenicom da se nastavlja globalna neiznvesnost koja je izazvana širenjem korona virusa.\nNBS inače na tromesečnom nivou obračunava referentni pokazatelj na osnovu kojeg se utvrđuje stopa kontracikličnog zaštitnog sloja kapitala za Srbiju.\nNBS to čini u okviru svoje nadležnosti da utvrđuje mere i aktivnosti za očuvanje i jačanje stabilnosti finansijskog sistema, a na osnovu Odluke o adekvatnosti kapitala banke.\nObračun referentnog pokazatelja zasniva se na odstupanju međusobnog odnosa ukupnih kredita i bruto domaćeg proizvoda (BDP) od njegovog dugoročnog trenda.\nNa osnovu podataka iz decembra 2020. godine, učešće ukupnih kredita u bruto domaćem proizvodu iznosilo je 80,2 odsto, dok je kako se dodaje u saopštenju NBS, ocenjena vrednost odstupanja tog učešća iznosila -0,04 odsto.\nŠTA JE "KONTRACIKLIČNI ZAŠTITNI SLOJ KAPITALA"?\nKako je objašnjeno na sajtu NBS, kontraciklični zaštitni sloj kapitala (Countercyclical Capital Buffer – CCuB) uvodi se radi ublažavanja finansijske procikličnosti.\nPrimenom tog instrumenta stvara se dodatni sloj osnovnog akcijskog kapitala tokom perioda izraženog kreditnog rasta i na taj način se povećava otpornost bankarskog sektora i smanjuje mogućnost nastanka finansijske krize.\nStopa CCuB-a za određenu državu iznosi između 0 odsto i 2,5 odsto, a u izuzetnim okolnostima ona može da bude i viša.\nStope ovog zaštitnog sloja određuju se na tromesečnom nivou, na osnovu odstupanja učešća kredita u BDP-u od svog dugoročnog trenda, kao i ostalih pokazatelja relevantnih za praćenje ciklične dimenzije sistemskog rizika.


Izraelska vojska tvrdi da je ubila 200 ekstremista, Netanjahu na udaru kritika\nBeta 21. maja 2021. 11:15\nIzraelska vojska je danas objavila da je tokom 11 dana vojne operacije nazvane „Čuvari zida“ ubila oko 200 pripadnika ekstremističkih organizacija Hamas i Islamski džihad i uništila oko 100 kilometara podzmenih tunela koje ekstremisti izmedju ostalog koriste za napade na Izrael.\nMedjutim, mandatar za sastav nove izraelske vlade, vodja partije centra Ješ atid (Ima budućnosti) Jair Lapid kritikovao je premijera Benjamina Netanjahua zbog te operacije, ocenivši da nije imala efekta.\n„Izraelski gradjani, a najviše pogranična područja pretrpela su snažnu (raketnu) vatru, a ništa nisu dobili“, objavio je Lapid na Tviteru, dodavši da se Netanjahuovi neuspesi osećaju u celoj zemlji.\nOn je pomenuo gradove sa mešanim stanovništvom u kojima je bilo nasilja izmedju Jevreja i Arapa tokom sukoba izraelske vojske i palestinskih organizacija iz Gaze, preneli su izraelski mediji.\nGradonačelnici gradova na jugu Izraela pridružili su se kritikama na račun Netanjahua jer je prihvatio dogovor o prekidu vatre koji je stupio na snagu jutros u 2.00.\n„Ne razumem zašto imamo prekid vatre, nema razloga za to. Premijer i vlada su imali našu podršku, ima dostignuća, ali to nije nešto što menja ravnotežu snaga“, rekao je Alon Davidi, gradonačelnik Sderota, grada koji je bio česta meta raketnih napada iz Gaze, ocenivši da izgleda niko neće da porazi Hamas.\n„Izrael se ograničio na udare iz vazduha i artiljeriju, a tako se nikada ne postiže odlučna pobeda“, dodao je on, ali je ipak rekao da se ne teži ratu po svaku cenu, već povratku normalnom životu.\nI neki stanovnici juga Izraela su rekli da osećaju „kao da su kroz sve prošli nizašta“.\nGradonačelnik Aškelona Tomer Glam, čiji je grad skoro neprestano raketiran iz pojasa Gaze, takodje je izrazio razočarenje zbog prekida vatre.\n„Mi smo želeli eliminaciju Hamasa, ali sad znamo da se to neće desiti“, rekao je Glam za javni servis Kan.\nNetanjahuov rival, bivši saradnik Gideon Sar, vodja desničarske partije Nova nada, označio je prekid vatre sramotnim, rekavši da je „s najboljom obaveštajnom službom i vazduhoplovnim snagama u svetu Netanjahu uspeo da dobije od Hamasa bezuslovan prekid vatre“.


„Bokser“ krenuo na Iran: Još jedan američki brod na Bliskom istoku - Sputnjik Srbija\n17:23 13 Novembar 2019\n„Bokser“ krenuo na Iran: Još jedan američki brod na Bliskom istoku\n13:34 24.06.2019 (osveženo 13:55 24.06.2019) Preuzmite kraći link\nAmerička mornarica je saopštila da je još jedan njen ratni brod stigao na Bliski istok.\nU saopštenju mornarice se navodi da je amfibijski brod USS „Bokser“ zajedno sa dva amfibijska broda za transport i iskrcavanje USS „Džon P. Murta“ i USS „Harpers Fer“ iz Indijskog okeana stigao u zonu odgovornosti Pete flote.\nMornarica nije precizirala gde se tačno nalaze brodovi, prenos Tanjug.\nAmerička Peta flota locirana u Bahreinu zadužena je za nadgledanje prisustva mornarice u Persijskom zalivu i okolnim vodama na Bliskom istoku.\nU regionu se već nalazi američki nosač aviona USS „Abraham Linkoln“ i prateći brodovi koje je Bela kuća uputila u maju usled porasta tenzija sa Iranom.\nvojni brod, Iran, SAD


'Madi' postavio solarne panele na površini od 5.500 kvadratnih metara -\nU kompaniji “Madi” ne skrivaju zadovoljstvo realiziranim projektom, te najavljuju nova ulaganja kako bi dodatno smanjili svoje troškove i doprinijeli zaštiti okoliša.\nRok za prijave je 07. juni 2022. godine, a više informacija dostupno je putem naše web stranice www.eu4agri.ba , ili putem LINKA.\nPrevious Ivica Osim bit će sahranjen 14. maja u Sarajevu\nNext Romi danas slave Đurđevdan\nNakon 15 godina uspješnog rukovođenja Bosna Bank International (BBI) Amer Bukvić odlazi s pozicije predsjednika Uprave ove finansijske institucije, prenosi AA. Islamska razvojna banka (IsDB), većinski osnivač BBI banke, promovirao


Vinska lektira – MARINIRANJE\nUživanje i naslađivanje u probanju vina\nIstinskog uživanja u vinu nema ako se ono istovremeno ne ocenjuje, ako se u njemu ne otkrivaju sve njegove osobine, kako nam se ne bi događalo da neke njegove vrline promaknu i ostanu neotkrivene kao da ih nije ni bilo. Zato ocenjivanje vina nije samo stvar vinskih stručnjaka u sajamskim komisijama, enologa u vinarskim kućama, vinarskih inspektora koji kontrolišu proizvodnju i promet vina. To je posao kojim se bavi i o kojem želi ponešto više znati i svaki ljubitelj tog plemenitog pića. Tako se postaje kulturni potrošač vina, koji u ispijanju samo zdravog, prirodnog i dobrog vina nalazi užitak, lepotu i zadovoljstvo življenja, druženja i promišljenog stvaranja.\nOcenjivanje je naporan i odgovoran posao, pogotovo kada se proverava mnogo uzoraka, nakon kojeg valja doneti važne odluke o kupnji ili prodaji, nagrađivanju, veštačenju u sporu...\nVrednost vina prosuđuje se hemijskom analizom i degustacijom. Prva je objektivna a druga subjektivna, ali jednako važna, ako ne i važnija. Čovekova čula su, još uvek, najprecizniji instrumenti za ovaj posao i teško je zamisliti da će njegov nos, oko i nepce ikad dobiti dostojnu zamenu.\nReč degustacija izvedena je iz latinske reči degusto što prevodimo kao okusiti, a odgovara našim pojmovima probati ili kušati. Lepi glagol deguster, u francuskom jeziku, sinonim je za uživati i naslađivati se.\nVažno je napomenuti da vino kada pijemo uz obrok i kada u njemu uživamo, ocenjujemo drugačije nego kada o njemu donosimo stručnu ocenu. Degustacija kojoj je cilj da se više uzoraka vina razvrstava po kakvoći obavlja se bez ikakvih informacija koje bi mogle da zavedu ocenjivače: o proizvođaču, kategoriji, poreklu, sastavu... Naprotiv, degustacija uz jelo upravo iziskuje takve podadtke, pa se kaže da potrošač, uz takva vina, uživa tri puta, pre nego što ga okusi. Najpre u etiketi, ličnoj karti vina, izgledu boce i ritualu njenog otvaranja: rezanje kapice od staniola, uvlačenje vadičepa i vađenje pampura. Treći užitak je ulivanje prvog gutljaja u čašu najboljem vinskom znalcu, koji donosi odluku o tome da li je vino u redu ili nije.\nU ne tako davnoj prošlosti tvrdilo se da su šanse svih ljudi podjednake da postanu vrsni degustatori. Novija istraživanja pokazala su da to i nije baš tako. U jednom velikom naučnom istraživanju, tek je za svakog četvrtog ispitanika utvrđeno da ima istančana čula mirisa i ukusa, koji posle dužeg treninga i obuke mogu postati profesionalni degustatori.\nPokazalo se i da među običnim ljubiteljima vina, koji se ne bave degustacijom kao profesijom, ima pojedinaca sa sposobnošću da u vinu zapažaju ono što drugima ne uspeva. Najveći broj njih su amateri koji su sami školovali svoje nišanske sprave za ocenjivanje vina. To ide u prilog uverenjima da svaka zdrava osoba, koja stalno promišlja i ocenjuje ono što pije, pogotovo ako pri tom još ima pomoć iskusnih stručnjaka, može da dostigne zavidan nivo vinskog znalca. Naravno, uz to je potrebno i neophodno znanje o lozi i vinu. I vreme, dabome.\nU zemljama sa visokom vinogradarsko-vinskom kulturom, to su odavno shvatili i već decenijama organizuju tečajeve iz degustacije na kojima se stiču početna znanja dovoljna za ulazak u svet vina.\nŠto bi rekli Francuzi: „Napredak civilizacije ide ukorak s napretkom vinograda“. A Francuskinja Beržaneta dodaje: „Vino je stolu ono što je cvet vrtu, sunce voćnjaku a ljubav srcu jadnika: ono širi miris, stvara raspoloženje, oduševljava. Stoga ga treba piti nežno, s poštovanjem i zahvalnošću“.\nFoto: Pixabay, M. Stojanović\ndegustacija vinaPetar Samardžijauživanje u vinuVinska lektira\n⟵MIRJANA RANKOVIĆ O OZDRAVLJENJU KROZ VERU I SMEH\nČurug: Crkva Vaznesenja Gospodnjeg⟶


Humska opet neće biti prazna: Partizan zove decu na stadion! - Telegraf.rs\n10/09/19 | 13:05 ≫ 13:27\nI pored zabrane dolaska navijača, odlučeno je da mališani ipak mogu da dođu na meč Lige Evrope\nFudbalski klub Partizan saopštio je da je Disciplinsko Apelaciono veće UEFA odbilo žalbu kluba na prvostepenu odluku, koju je donela Disciplinska komisija UEFA, nakon utakmice Partizan – Malatija.\nDodaje se da će se prva utakmica grupne faze Lige Evrope protiv AZ Alkmar igrati bez prisustva publike, odnosno uz ponovno aktiviranje opcije Diciplinskog pravilnika o prisustvu gledalaca do 14 godina, članova Omladinske škole FK Partizan i škola fudbala širom Srbije.\n- FK Partizan poziva sve zainteresovane škole fudbala da se jave našem klubu radi prisustva navedenoj utakmici, a telefon za prijave je 011/2197437. Idemo do prve pobede u Ligi Evrope! Živeo Partizan -navodi se u saopštenju crno-belih.\nDa podsetimo Partizan i Az Alkmar igraju u četvrtakk 19. septembra.\nVIDEO: Oni će biti Partizanov "vetar u leđa" protiv Moldea: Armija mališana stigla u Humsku\n10. septembar 2019 | 20:35\nAjmo Zvezdo. Organizuj dolazak svojih škola fudbala i smesti ih na severnu tribinu, da bude zanimljivo, da vidimo ko će imati više navijača. Partizan ili AZ Alkmar.\n10. septembar 2019 | 14:26\nTo opet oni klinci sto navijaju za zvezdu? 😆😆😄😄\n10. septembar 2019 | 14:20\nDa ne bude opet pitanja koja ti je omiljena pesma partizana a odgovor "ali ja navijam za Crvenu Zvezdu"..


Navikli smo da se ona skida, a kada to učini BRAT Stanije Dobrojević ONDA DRUŠTVENE MREŽE GORE!\npink.rs | ponedeljak 28. avgust 2017. 18:30h\nStarleta i pevačica Stanija Dobrojević već godinama unazad objavljuje golišave fotografije koje su je, zapravo, i proslavile, a sada je recept za uspeh pobednice šeste sezone "Farme" prepisao i njen rođeni brat Sani Dobrojević.\nStanija Dobrojević • Instagram / Instagram\nNjega je domaća javnost upoznala tokom Stanijinog učešća u "Farmi", kada joj je pružao maksimalnu podršku, a sada je privukao pažnju ne zahvaljujući zgodnoj i poznatoj sestri, već zbog golišavih fotografija.\nA post shared by SANI DOBROJEVIC (@sanidobrojevic) on Aug 28, 2017 at 3:03am PDT\nDobrojević je prekinuo niz fotografija iz veterinarske ordinacije i one na kojima je u društvu svoje lepše polovine, pa je prijatelje na ovoj društvenoj mreži počastio nešto zanimljivijim materijalom. U pitanju su fotografije nastale tokom jednog izgleda, a na kojima je zgodni veterinar bez majice, a da li ima potencijal da zaseni rođenu sestru prosudite sami:\nA post shared by SANI DOBROJEVIC (@sanidobrojevic) on Aug 27, 2017 at 12:34pm PDT